open-index/open-wikipedia-markdown huggingface dataset:
ખંડાલા

**ખંડાલા** (મરાઠી: खंडाळा), ભારત દેશના મહારાષ્ટ્ર  રાજ્યમાં પશ્ચિમ ઘાટ સ્થિત એક ગિરિમથક (હિલ સ્ટેશન) છે. તે લોનાવાલા થી ત્રણ કિલોમીટર અને કર્જત થી સાત કિલોમીટર જેટલા અંતરે આવેલ છે.

ખંડાલા, ભોર ઘાટ ખાતેના એક છેડા (ઉપર તરફ) પર સ્થિત છે, કે જે દખ્ખણના ઉચ્ચપ્રદેશ અને કોંકણના મેદાની ક્ષેત્ર વચ્ચેના સડક માર્ગ પર સ્થિત એક મુખ્ય સ્થાન છે. આ ઘાટ પરથી ભારે પ્રમાણમાં રોડ અને રેલ યાતાયાત પસાર થાય છે. મુંબઇ અને પુના શહેરોને જોડતી મુખ્ય કડી મુંબઇ-પુના દ્રુતગતિ માર્ગ, ખંડાલા ખાતેથી પસાર થાય છે. 

નજીકના શહેરો ખાતેથી સહેલાઈથી પહોંચી શકવાને કારણે, ખંડાલા પગપાળા તેમ જ પર્વતારોહણ પર્યટન (ટ્રેકિંગ, હાઇકિંગ) પ્રવાસીઓમાં ખાસ કરીને લોકપ્રિય છે. ડ્યુકનું નાક (ડ્યૂક્સ નોઝ) નામક પહાડી ટોચ પરથી ખંડાલા અને ભોર ઘાટની સુંદર દૃશ્યાવલિઓની મજા માણી શકાય છે. 

## લોકપ્રિય સંસ્કૃતિમાં 
ખંડાલાનો ઉલ્લેખ હિંદી ફિલ્મ *ગુલામ*નું પ્રખ્યાત ગીત "આતી ક્યા ખંડાલા"માં કરવામાં આવ્યો છે. વર્ષ ૧૯૭૫ની યાદગાર હિંદી ફિલ્મ *છોટી સી બાત*માં અશોક કુમાર દ્વારા અભિનિત પાત્ર, કે જે લશ્કરના નિવૃત્ત કર્નલ છે, ખંડાલા ખાતે નિવાસ કરે છે.

## ચિત્ર દર્શન 
 
File:Khandala-5.JPG|પશ્ચિમ ઘાટ ખાતે આવેલ ખંડાલા ગિરિમથક
File:Dukesnose3.jpg|ખંડાલાનું વિહંગમ દૃશ્ય
File:Dukesnose2.jpg|ડ્યુક્સ નોઝ
File:Dukesnose1.jpg|ડ્યુક્સ નોઝ
File:Dukesnose.jpg|ડ્યુક્સ નોઝ
File:Khandala-6.JPG|ખંડાલા ખાતેથી ખીણનું દૃશ્ય
File:Khandala-7.JPG|ખંડાલા પાસેથી પસાર થતો મુંબઇ-પુના રેલમાર્ગ

## સંદર્ભો 
## બાહ્ય કડીઓ 
* ખંડાલા-વિસ્તારનો પદ‌આરોહણ પર્યટનના નકશા

શ્રેણી:ભારતના ગિરિમથકો
શ્રેણી:મહારાષ્ટ્ર
શ્રેણી:જોવાલાયક સ્થળો
જીલરીયા (તા. પડધરી)

**જીલરીયા (તા. પડધરી)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા પડધરી તાલુકામાં આવેલું એક ગામ છે. જીલરીયા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામ મકાજી મેઘપર (તા. કાલાવડ) સાથે સિમાડા ધરાવે છે.

શ્રેણી:પડધરી તાલુકો
શ્રેણી:સૌરાષ્ટ્ર
લિટન દાસ

**લિટન કુમાર દાસ** () એક બાંગ્લાદેશી ક્રિકેટર છે.  તે જમણેરી ઓપનિંગ બૅટ્સમેન અને વિકેટ-કીપર છે.

## કારકિર્દી 
૨૮ સપ્ટેમ્બર ૨૦૧૮ના રોજ ભારત વિરુદ્ધ એશિયા કપ ૨૦૧૮ની નિર્ણાયક મેચમાં લિટન દાસે તેની પ્રથમ સદી નોંધાવી હતી અને ૧૨૧ રન ૧૧૭ દડામાં નોંધાવ્યા હતા. બાંગ્લાદેશની હાર થઇ હોવા છતાં તેને 'મેન ઓફ ધ મેચ' પુરસ્કાર એનાયત થયો હતો.
રંગપુર

**રંગપુર** નામથી ગુજરાત રાજ્યમાં અનેક ગામો આવેલા છે.

* રંગપુર (તા. ધંધુકા) - ધંધુકા તાલુકામાં આવેલું એક ગામ. સિંધુ ખીણની સંસ્કૃતિના અવશેષો અહીંથી મળી આવેલા છે.
* રંગપુર (ઝોઝ) - છોટાઉદેપુર તાલુકામાં આવેલું એક ગામ.
* રંગપુર (તા. વિરમગામ) - વિરમગામ તાલુકામાં આવેલું એક ગામ.
* રંગપુર (તા. અમરેલી) - અમરેલી તાલુકામાં આવેલું એક ગામ.
* રંગપુર (ખે) - વિસનગર તાલુકામાં આવેલું એક ગામ.
* રંગપુર (ગઢ) - સતલાસણા તાલુકામાં આવેલું એક ગામ.
* રંગપુર (તા. ખંભાત) - ખંભાત તાલુકામાં આવેલું એક ગામ.
* રંગપુર (તા. સુત્રાપાડા) - સુત્રાપાડા તાલુકામાં આવેલું એક ગામ.
* રંગપુર (તા. દાંતા) - દાંતા તાલુકામાં આવેલું એક ગામ.
* રંગપુર (તા. કવાંટ) - કવાંટ તાલુકામાં આવેલું એક ગામ.
* રંગપુર (તા. માણસા) - માણસા તાલુકામાં આવેલું એક ગામ.
* રંગપુર (તા. ભિલોડા) - ભિલોડા તાલુકામાં આવેલું એક ગામ.
* રંગપુર (તા. હિંમતનગર) - હિંમતનગર તાલુકામાં આવેલું એક ગામ.
* રંગપુર (તા. વલ્લભીપુર) - વલ્લભીપુર તાલુકામાં આવેલું એક ગામ.
* રંગપુર (તા. ચુડા) - ચુડા તાલુકામાં આવેલું એક ગામ.
* રંગપુર (તા. કેશોદ) - કેશોદ તાલુકામાં આવેલું એક ગામ.
ભારતીય દંડ સંહિતાની કલમ ૧

**ભારતીય દંડ સંહિતાની કલમ ૧**, ભારતીય દંડ સંહિતાનું નામ અને તેનું અમલક્ષેત્ર સ્પષ્ટ કરે છે.

આ કલમ જણાવે છે: 

શ્રેણી:ભારતીય કાયદો
ભારતીય દંડ સંહિતાની કલમ ૧૧

**ભારતીય દંડ સંહિતાની કલમ ૧૧**, વ્યક્તિની વ્યાખ્યા સ્પષ્ટ કરે છે.

આ કલમ જણાવે છે: 

## સંદર્ભ 
શ્રેણી:ભારતીય કાયદો
બાબુલનાથ મંદિર

**બાબુલનાથ મંદિર** ભારત દેશના મહારાષ્ટ્ર રાજ્યના પાટનગર મુંબઈ ખાતે આવેલ એક પ્રાચીન શિવ મંદિર છે. તે *ગીરગાંવ ચોપાટી* નજીક એક નાની ટેકરી પર આવેલ છે. તે શહેરના સૌથી પ્રાચીન મંદિરો પૈકીનું એક છે. આ મંદિર ખાતે મુખ્ય દેવ તરીકે શિવ, બબુલ (અપભ્રંશ રૂપ: બાબુલ) વૃક્ષના દેવતા તરીકે પૂજાય છે. આ મંદિર ખાતે મહાશિવરાત્રિના અવસર પર પ્રતિવર્ષ લાખો ભાવિક ભક્તો દર્શન માટે આવે છે.

## સંદર્ભો 
## બાહ્ય કડીઓ 
* 
* શ્રી બાબુલનાથ મંદિરનું જાળસ્થળ

શ્રેણી:મુંબઈ
શ્રેણી:ધાર્મિક સ્થળો
ભારતીય દંડ સંહિતાની કલમ ૧૪

**ભારતીય દંડ સંહિતાની કલમ ૧૪**, સરકારી નોકર ની વ્યાખ્યા સ્પષ્ટ કરે છે.

આ કલમ જણાવે છે: 

શ્રેણી:ભારતીય કાયદો
તુમ્બાડ

**તુમ્બાડ***(तुम्बाड)* હિંદી ભાષાની વર્ષ ૨૦૧૮ની એક ઐતિહાસિક પૃષ્ઠભુમિ ધરાવતી હોરર ફિલ્મ છે, ફિલ્મના દિગ્દર્શક રાહિ અનિલ બર્વે અને સહ-નિર્દેશક આનંદ ગાંધી છે. સોહમ શાહ, મુકેશ શાહ, અનિલ રાય અને અમિતા શાહ દ્વારા સહ-નિર્મીત આ ફિલ્મમાં સોહમ શાહ મુખ્ય ભૂમિકામાં છે. આ ફિલ્મ ૧૨ ઓક્ટોબર ૨૦૧૮ના રોજ પ્રસ્તુત થઇ હતી.

તુમ્બાડને *૭૫મા વેનિસ આંતરાષ્ટ્રિય ફિલ્મ ફેસ્ટીવલ*માં પ્રદર્શિત કરવામાં આવી હતી, આ વેનિસ ફિલ્મ મહોત્સવમાં રજૂ થનારી સૌપ્રથમ ભારતીય ફિલ્મ છે. આ ફિલ્મ *ફેન્ટાસ્ટિક ફેસ્ટ* અને *એલ ગૌના ફિલ્મ ફેસ્ટીવલ*માં પણ પ્રદર્શિત કરવામાં આવી હતી.

## પટકથા 
આ ફિલ્મની કથા વર્ષ ૧૯૨૦ના પુણેમાં આકાર લે છે. આ કથા તુમ્બાડના મંદિર અને એક બાહ્મણ પરિવારની ત્રણ પેઢીઓની આસપાસ વણાયેલી છે.

શ્રેણી:ચલચિત્ર
જવાહરનગર (ગુજરાત રીફાઈનરી)

**જવાહરનગર (ગુજરાત રીફાઈનરી)** () ભારત દેશના ગુજરાત રાજ્યના વડોદરા જિલ્લામાં આવેલ એક વસાહતી વિસ્તાર છે. આ એક *ઔદ્યોગિક સૂચિત વિસ્તાર* છે.

## વસ્તી 
વર્ષ ૨૦૧૧ની ભારતની વસ્તી ગણતરી (જન ગણના) અનુસાર જવાહરનગરની વસતી ૩૪૧૭ જેટલી હતી, જે પૈકી ૧૮૭૮ પુરુષો અને ૧૫૩૯ જેટલી સ્ત્રીઓ હતી.

અહીંનો સાક્ષરતા દર ૯૭.૩૭% છે, જેમાં પુરૂષોનો સાક્ષરતા દર ૯૮.૧૨% તેમ જ સ્ત્રીઓનો સાક્ષરતા દર ૯૬.૪૫% છે, જે ગુજરાતના સરેરાશ સાક્ષરતા દર ૭૮.૦૩% કરતા વધુ છે. જવાહરનગર ખાતે ૧૨.૦૬% વસ્તી ૬ વર્ષથી ઓછી વયનાં બાળકોની છે.

## સંદર્ભો 
શ્રેણી:ગુજરાતનાં શહેરો અને નગરો
શ્રેણી:વડોદરા જિલ્લો
ગુદા મૈથુન

**ગુદા મૈથુન** વ્યક્તિની ગુદામાં લિંગ દાખલ કરીને કરવામાં આવતું મૈથુન છે.

ભારતીય દંડ સંહિતાની કલમ ૩૭૭ મુજબ ગુદા મૈથુન ગેરકાયદેસર હતું, પરંતુ ૬ સપ્ટેમ્બર ૨૦૧૮ના રોજ સુપ્રિમ કોર્ટે આપેલા ચુકાદા મુજબ હવે તે ગેરકાયદેસર નથી. પરંતુ સગીર વયના વ્યક્તિ સાથે અથવા બળજબરી તેમજ પ્રાણીઓ સાથેનું મૈથુન ગેરકાયદેસર છે.

## આ પણ જુઓ 
* હસ્તમૈથુન

## સંદર્ભ 
શ્રેણી:મૈથુન
ધ્યાની દવે

**ધ્યાની દવે** (જન્મ: ઓગસ્ટ ૨૧, ૧૯૯૧, ગુજરાત) એક ચેસની રમતના ભારતીય ખેલાડી છે. તેણી મહિલા આંતરરાષ્ટ્રીય માસ્ટર (વુમન ઇન્ટરનેશનલ માસ્ટર) તરીકેનો ખિતાબ ધરાવે છે. વર્ષ ૨૦૧૨ના ઓગસ્ટ મહિનામાં તેણી એક સાથે ૧૫૦ જેટલા ક્રમાંકિત ચેસ ખેલાડીઓ સાથે *મહાત્મા મંદિર, ગુજરાત* ખાતે રમી હતી અને આ માટે તેણીનું નામ *લિમ્કા બુક ઓફ રેકોર્ડ* ખાતે દાખલ કરવામાં આવેલ છે.

## સંદર્ભો 
## બાહ્ય કડીઓ 
* ધ્યાની દવે રેટિંગ કાર્ડ વર્લ્ડ ચેસ ફેડરેશન (FIDE) પર
* ધ્યાની દવે ખેલાડી માહિતી ૩૬૫ચેસ ડૉટકોમ પર
* ધ્યાની દવે ખેલાડી માહિતી ચેસગેમ્સ ડૉટકોમ પર
* ધ્યાની દવે ખેલાડી માહિતી ચેસટેમ્પો ડૉટકોમ પર

શ્રેણી:ગુજરાતી વ્યક્તિત્વ
શ્રેણી:જીવિત લોકો
શ્રેણી:ખેલાડી
શ્રેણી:રમત
શ્રેણી:૧૯૯૧માં જન્મ
હોયસલ સામ્રાજ્ય

**હોયસલ સામ્રાજ્ય**, ભારતીય ઉપખંડનું એક કન્નડ સામ્રાજ્ય હતું. જેનું ૧૦મી થી ૧૪મી સદી વચ્ચે વર્તમાન કર્ણાટક રાજ્યના મોટાભાગના પ્રદેશ પર શાસન હતું. હોયસલોની શરુઆતી રાજધાની બેલુર હતી, ત્યારબાદ હલેબિદુમાં ખસેડાયી હતી.
ભારતીય ઉપખંડ

એશિયા ખંડના દક્ષિણી ભાગને **ભારતીય ઉપખંડ** તરીકે ઓળખવામાં આવે છે. ભૌગોલીક રીતે ઉપખંડ હિમાલયથી હિંદ મહાસાગર વચ્ચે રહેલો છે, ઉપખંડનો મોટાભાગનો પ્રદેશ ભારતીય પ્રસ્તરમાં રહેલો છે, કેટલોક ભાગ યુરેશીયન પ્રસ્તરમાં પણ આવેલો છે. ભારતીય ઉપખંડમાં ભારત, પાકિસ્તાન, બાંગ્લાદેશ, નેપાલ, ભૂતાન, માલદીવ્સ, શ્રીલંકા અને પ્રાંસગીક અફઘાનિસ્તાન, મ્યાનમાર, તિબેટનો સમાવેશ થાય છે.

## નામનો ઇતિહાસ 
ઐતિહાસિક રીતે સિંધુ નદીની આસપાસનો અને દક્ષિણપૂર્વનો વિસ્તાર ઘણા ઐતિહાસિક સ્રોતોમાં સામાન્ય રીતે ભારત તરીકે ઓળખાતો હતો. આજે પણ ઇતિહાસકારો બ્રિટિશ રાજના યુગ સુધીના ઇતિહાસની ચર્ચા કરતી વખતે આ શબ્દનો ઉપયોગ સમગ્ર ભારતીય ઉપખંડને દર્શાવવા માટે કરે છે. સમય જતાં "ભારત" એક અલગ રાજકીય એકમ તરીકે વિકસિત થયો જે આખરે રાષ્ટ્ર-રાજ્ય બન્યું (આજે ભારત ગણતંત્ર).

ઓક્સફર્ડ અંગ્રેજી શબ્દકોશ અનુસાર ઉપખંડ શબ્દનો અર્થ થાય છે "એક ખંડનો પેટાવિભાગ જેની ભૌગોલિક, રાજકીય અથવા સાંસ્કૃતિક ઓળખ અલગ હોય" અને "મોટો ભૂમિભાગ જે ખંડ કરતા થોડો નાનો હોય". તેનો ઉપયોગ ભારતીય ઉપખંડને દર્શાવવા માટે વીસમી સદીની શરૂઆતમાં જોવા મળે છે, જ્યારે મોટાભાગનો પ્રદેશ બ્રિટિશ સામ્રાજ્યનો ભાગ હતો અથવા તેમની સાથે જોડાયેલો હતો . બ્રિટિશ ભારત અને રજવાડાઓ બંનેને સમાવતા પ્રદેશનો ઉલ્લેખ કરવા માટે આ એક અનુકૂળ શબ્દ હતો.

શ્રેણી:એશિયા
તિથલ બીચ

thumb|તિથલ બીચ ખાતે રજાના દિવસ સિવાયની ભીડ
thumb|સૂર્યાસ્ત સમયે, તિથલ બીચ
**તિથલ બીચ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણમાં આવેલા વલસાડ જિલ્લાના વલસાડ તાલુકામાં વલસાડ નગર નજીક તિથલ ગામ ખાતે અરબી સમુદ્રના કિનારા પર આવેલ એક બીચ છે. આ બીચ પર કાળી રેતી જોવા મળે છે.

*ગુજરાત સરકાર* દ્વારા આ બીચને પર્યટન સ્થળ તરીકે વિકસાવવાના ભાગરૂપે જરૂરિયાત અનુસારની સુવિધાઓ અને માળખાકીય સવલતો (ઇન્ફ્રાસ્ટ્રક્ચર) વધારવાની યોજના બનાવવામાં આવેલ છે.

## માર્ગદર્શન 
તિથલ બીચ પહોંચવા માટે નજીકનું સ્થળ વલસાડ શહેર ૫ (પાંચ) કિલોમીટર અંતરે આવેલ છે, જે રેલવે તેમ જ સડક માર્ગ દ્વારા રાજ્ય અને દેશના અન્ય ભાગો સાથે જોડાયેલ છે. સુરત શહેર ખાતેથી હવાઈસેવા ઉપલબ્ધ છે, જ્યાંથી પણ સમયાતંરે ખાનગી તથા સરકારી સાધન મળી શકે છે.

## સંદર્ભો 
શ્રેણી:ગુજરાત સ્ટબ
શ્રેણી:વલસાડ જિલ્લો
શ્રેણી:જોવાલાયક સ્થળો
તનુશ્રી દત્તા

**તનુશ્રી દત્તા** (ઉચ્ચાર: [tənʊʃri]) એક ભારતીય મોડલ અને અભિનેત્રી છે, જે મુખ્યત્વે બોલીવુડ ફિલ્મોમાં અભિનય કરે છે. તેણે ૨૦૦૪માં *ફેમિના મિસ ઈન્ડિયા યુનિવર્સ* પુરસ્કાર જીત્યો હતો. આ વર્ષે જ તે *મિસ યુનિવર્સ* સૌંદર્ય સ્પર્ધામાં ટોચના ૧૦ ક્રમાંકમાં રહી હતી. સપ્ટેમ્બર ૨૦૧૮થી તે અમેરિકાનું ગ્રીન કાર્ડ ધરાવે છે.

## કારકિર્દી 
૨૦૦૫માં બોલીવુડ ફિલ્મ *ચોકલેટ* અને *આશિક બનાયા આપને* વડે તેણે ફિલ્મ કારકિર્દીનો પ્રારંભ કર્યો હતો.

## વિવાદ 
સપ્ટેમ્બર ૨૦૧૮માં તનુશ્રીએ નાના પાટેકર પર ફિલ્મ *હોર્ન ઓકે પ્લીઝઝઝ*ના સેટ પર તેના પર ૨૦૦૮માં ત્રાસ ગુજારવાનો આરોપ મૂક્યો હતો.

મહારાષ્ટ્ર નવનિર્મણ સેના દ્વારા તનુશ્રી પર માનહાનિનો કેસ દાખલ કરવામાં આવ્યો હતો. નાના પાટેકર અને અગ્નિહોત્રી વડે તેના પર બે કાનૂની નોટિસ પર પાઠવવામાં આવી હતી.

## સંદર્ભો 
## બાહ્ય કડીઓ 
* 

શ્રેણી:જીવિત લોકો
શ્રેણી:ભારતીય અભિનેત્રી
શ્રેણી:૧૯૮૪માં જન્મ
વૈષ્ણવ જન તો

**વૈષ્ણવ જન તો**, મધ્યકાલીન ગુજરાતી ભાષામાં નરસિંહ મહેતા દ્વારા લખાયેલું એક ખુબ પ્રસિદ્ધ હિંદુ ભજન છે, આ ભજન ૧૫મી સદીમાં લખાયું હતું. આ ભજન વૈષ્ણવ ધર્મીના જીવન, વિચારો, માનસિકતા અને મૌલિકતા દર્શાવે છે. આ ભજન મહાત્મા ગાંધીની દૈનિક પ્રાથના હતી.

## ગીત 
**વૈષ્ણવ જન તો**નું ગીત:

મહાત્મા ગાંધીની ૧૫૦મી જન્મજયંતિ નિમિત્તે ૧૨૪ દેશોના કલાકારોએ આ ગીતનું પુન:ગાન અને સર્જન કર્યું હતું.

## સંદર્ભ 
## બાહ્ય કડીઓ 
શ્રેણી:ગુજરાતી ગીત
શ્રેણી:મહાત્મા ગાંધી
વિક્રમોર્વશીયમ્

thumb|પુરુરવા અને ઉર્વશી, રાજા રવિ વર્માનું ચિત્ર
**વિક્રમોર્વશીયમ્** (विक्रमोर्वशीयम्) સંસ્કૃત ભાષાનું એક નાટક છે, જે પ્રાચીન ભારતીય કવિ કાલિદાસે લખ્યું છે. આ નાટકની પટકથા ચંદ્રવંશી રાજા પુરૂરવા અને ઉર્વશીની પ્રેમ કથા છે.

## સંદર્ભ 
શ્રેણી:સંસ્કૃત ગ્રંથ
મોરિશિયસ

**મોરિશિયસ** (; ફ્રેંચ ભાષા: Maurice), અધિકૃત રીતે **રિપબ્લિક ઓફ મોરિશિયસ** (), હિંદ મહાસાગરમાં આવેલો એક ટાપુ દેશ છે જે આફ્રિકા ખંડના અગ્નિ છેવાડે મૂળભૂમિથી લગભગ ૨૦૦૦ કિ.મી. દૂર આવેલો છે.

શ્રેણી:આફ્રિકાના દેશો
કંડલા હવાઈમથક

**કંડલા હવાઈમથક**  કંડલાની ઉત્તરે ૧૮ કિમી દૂર વારસમેડી ગામ, અંજાર, કચ્છ જિલ્લા, ગુજરાતમાં આવેલું એક હવાઈમથક છે.

## સેવાઓ 
## સંદર્ભો 
## બાહ્ય કડીઓ 
* એરપોર્ટ ઓથોરિટી ઓફ ઇન્ડિયા પર કંડલા હવાઈમથક 

શ્રેણી:ગુજરાતનાં હવાઈમથકો
ડાંગ (વિધાન સભા બેઠક)

**ડાંગ વિધાનસભા મતવિસ્તાર** (**ડાંગ વિધાનસભા બેઠક**) ભારત દેશના ગુજરાત રાજ્યમાં આવેલ ૧૮૨ વિધાનસભા બેઠકો પૈકીની એક બેઠક છે. આ બેઠક ડાંગ જિલ્લામાં આવેલ છે. આ બેઠક અનુસૂચિત જનજાતિના સભ્ય માટે અનામત છે.

## વિભાગવાર યાદી 
આ વિધાનસભા બેઠકમાં નીચેના વિભાગોનો સમાવેશ થાય છે,

# ડાંગ જિલ્લો સંપૂર્ણપણે ( ૧. આહવા તાલુકો, ૨. વઘઇ તાલુકો અને ૩. સુબિર તાલુકો )

## મતદારોની કુલ સંખ્યા 
## વિધાનસભા સભ્ય 
* ૨૦૦૭ – વિજયભાઈ પટેલ, ભારતીય જનતા પાર્ટી
* ૨૦૧૨ – મંગળભાઈ ગાવિત, ભારતીય રાષ્ટ્રીય કોંગ્રેસ
* ૨૦૧૭ – મંગળભાઈ ગાવિત, ભારતીય રાષ્ટ્રીય કોંગ્રેસ
* ૨૦૨૦ – વિજયભાઈ રમેશભાઈ પટેલ ભારતીય જનતા પાર્ટી (પેટા ચુંટણી)
* ૨૦૨૨ – વિજયભાઈ રમેશભાઈ પટેલ ભારતીય જનતા પાર્ટી

## ચૂંટણી પરિણામો 
### ૨૦૧૨ 
## સંદર્ભો 
## આ પણ જુઓ 
* ગુજરાત વિધાન સભા મતવિસ્તારની યાદી  
* ગુજરાત વિધાનસભા

શ્રેણી:ડાંગ જિલ્લો
શ્રેણી:ગુજરાતના વિધાનસભા નિર્વાચનક્ષેત્રો
વાંસદા (વિધાન સભા બેઠક)

**વાંસદા (વિધાન સભા બેઠક)** ભારત દેશના ગુજરાત રાજ્યમાં આવેલ ૧૮૨ વિધાનસભા બેઠકો પૈકીની એક બેઠક છે. આ બેઠક નવસારી જિલ્લામાં આવેલ છે. આ બેઠક અનુસૂચિત જનજાતિના સભ્ય માટે અનામત છે.

## વિભાગવાર યાદી 
આ વિધાનસભા બેઠકમાં નીચેના વિભાગોનો સમાવેશ થાય છે.

# વાંસદા તાલુકો સંપૂર્ણ
# ચિખલી તાલુકાના સમાવિષ્ટ ગામો – જોગવાડ, કાંગવઇ, રાનવેરી કલ્લા, રાનવેરી ખુર્દ, ખરોલી, કુકેરી, સુરખાઇ, રાનકુવા, માણેકપોર, હરણગામ, દોણજા, સાદડવેલ, બામણવેલ, ખાંભડા, ખુડવેલ, ફડવેલ, સારવણી, અંબાચ, કણભઇ, સિયાદા, કલિયારી, બામણવાડા, આમધરા, મોગરાવાડી, ઘોલાર, ગોડથલ, વેલણપોર, કાકડવેલ, માંડવખડક, અગાસી, રુમલા, ઘોડવણી, ઝરી, ઢોલુમ્બર.
# ખેરગામ તાલુકાના સમાવિષ્ટ ગામો - કાકડવેરી, પાટી, તોરણવેરા, નડગધરી, ધામધુમા,  પાણીખડક

## મતદારોની કુલ સંખ્યા 
## વિધાનસભા સભ્ય 
* ૨૦૧૨ – છનાભાઈ ચૌધરી, ભારતીય રાષ્ટ્રીય કોંગ્રેસ
* ૨૦૧૭ – અનંતકુમાર હસમુખભાઈ પટેલ, ભારતીય રાષ્ટ્રીય કોંગ્રેસ
* ૨૦૨૨ – અનંતકુમાર હસમુખભાઈ પટેલ, ભારતીય રાષ્ટ્રીય કોંગ્રેસ

## ચૂંટણી પરિણામો 
### ૨૦૧૨ 
## આ પણ જુઓ 
* ગુજરાત વિધાન સભા

## સંદર્ભો 
શ્રેણી:નવસારી જિલ્લો
શ્રેણી:ગુજરાતના વિધાનસભા નિર્વાચનક્ષેત્રો
સુમિત્રાનંદન પંત

**સુમિત્રાનંદન પંત** હિન્દી સાહિત્યના કવિ હતા, કે જેઓ હિંદી સાહિત્યની છાયાવાદી વિચારધારના આધારસ્તંભ ગણાય છે. આધુનિક હિંદી સાહિત્યમાં સુમિત્રાનંદન પંતનો નવા યુગના પ્રવર્તકના રૂપમાં ઉદય થયો. તેમણે સુકુમાર ભાવનાઓના કવિ પણ કહેવામાં આવે છે. *ગિરજે કા ઘંટા* તેમની સર્વ પ્રથમ રચના હતી, જે ૧૯૧૬માં પ્રકાશિત થઈ. તેમની રચનાઓને અર્વાચીન ચેતનાનું પ્રતિક ગણવામાં આવે છે.

## જન્મ 
સુમિત્રાનંદન પંતનો જન્મ ૨૦ મે ૧૯૦૦ ના રોજ અલમોડા, ઉત્તર પ્રદેશના કૌસાની ગામમાં થયો હતો. તેમનું મૂળ નામ ગુસઈદત્ત હતું. તેમને પોતાનું નામ પસંદ ન હતું એટલે તેમણે પોતાનું નામ સુમિત્રાનંદન પંત રાખ્યું હતું.

## શિક્ષણ 
સુમિત્રાનંદન પંતે પ્રાથમિક શિક્ષણ અલ્મોડામાં લીધું હતું. ૧૯૧૮માં તેઓ તેમના ભાઈની સાથે કાશી આવ્યા, જ્યાં તેમણે ક્વિન કોલેજમાં અભ્યાસ ચાલુ કર્યો. તેઓ મેટ્રિકમાં ઉતીર્ણ થયા પછી અલ્હાબાદમાં જઈને વસ્યા. અહીં તેમણે ઇન્ટર સુધીનો અભ્યાસ કર્યો.

## જીવન 
સુમિત્રાનંદન ૧૯૧૯માં મહાત્મા ગાંધીના સત્યાગ્રહ થી પ્રભાવિત થયા અને તેમનો અભ્યાસ અધૂરો છોડી અને સ્વાધીનતા આંદોલનમાં સક્રિય ભાગીદાર બન્યા. પરંતુ અભ્યાસમાં તેમનો રસ નિરંતર રહ્યો અને તેમણે સ્વઅધ્યયન દ્વારા જ સંસ્કૃત, બંગાળી, હિંદી અને અંગ્રેજી ભાષાનું સારું જ્ઞાન પ્રાપ્ત કર્યું. તેમને પ્રકૃતિથી ખૂબ જ લગાવ હતો. તેમણે બાળપણથી જ સુંદર રચનાઓ લખવાનું શરૂ કર્યું હતું. 

## સાહિત્યિક જીવનની શરૂઆત 
સુમિત્રાનંદન પંતે ૭ વર્ષની વયે ધોરણ ૪માં લખવાનો પ્રારંભ કર્યો હતો. કવિ તરીકેની તેંમની સાહિત્યિક સફર ઇ.સ. ૧૯૧૮થી બનારસમાં ચાલુ થઈ. તેઓ તેમના મોટા ભાઈથી પ્રભાવિત થયા અને *અલ્મોડા અખબાર* , *સરસ્વતી*, *વેંકટેશ્વર સમાચાર* જેવા સમાચારપત્રોના વાંચનથી તેમનામાં કવિતા પ્રત્યે રૂચિ પ્રગટ થઈ. શૈક્ષણિક વર્ષો દરમિયાન તેઓ સરોજિની નાયડુ, રવિન્દ્રનાથ ટાગોર તેમજ અન્ય અંગ્રેજી ભાષાના રોમેન્ટિક કવિઓની રચનાઓથી પરિચિત થયા. અલ્હાબાદમાં તેમની કાવ્યચેતનાનો વિકાસ થયો. તેમની કવિતા ભૌતિક, નૈતિક અને સામાજિક પાસાંની સાથે અધ્યાત્મિક ચેતનાને પણ સહજ રીતે આવરી લે છે. તેમણે હમેશા વિશ્વકલ્યાણની વાતને સમર્થન આપ્યું હતું. કેટલાક વર્ષો પછી તેમને મોટા આર્થિક સંકટનો સામનો કરવો પડ્યો જેમાં દેવું ચુકવવા માટે તેમને જમીન અને ઘર પણ વહેચવું પડ્યું હતું.

## મુખ્ય કૃતિઓ 
'વીણા', 'ઉચ્છવાસ', 'પલ્લવ' (૧૯૨૮), 'ગ્રંથી', 'ગુંજન', 'લોકાયતન પલ્લવી', 'માનસી', 'સત્યકામ', 'જ્યોત્સના(પ્રતિકાત્મક નાટક)', 'પાંચ કહાનિયા(વાર્તા સંગ્રહ)' વગેરે. તેમનું સંપૂર્ણ સાહિત્ય ‘સુમિત્રાનંદન પંત ગ્રંથાવલી’ રૂપે ઉપલબ્ધ છે.

## પુરસ્કારો 
* જ્ઞાનપીઠ એવોર્ડ - *ચિદમ્બરા* માટે
* સોવિયત નહેરૂ શાંતિ પુરસ્કાર - *લોકાયતન* માટે
* પદ્મભૂષણ પુરસ્કાર 

## અવસાન 
સુમિત્રાનંદન પંતનું અવસાન ૨૮ ડિસેમ્બર ૧૯૭૭ના રોજ અલ્હાબાદ, ઉત્તર પ્રદેશ ખાતે થયું હતું. 

## સંદર્ભો
## બાહ્ય કડીઓ 
* સુમિત્રાનંદન પંત - જીવન પરિચય (હિન્દીમાં)

શ્રેણી:જ્ઞાનપીઠ એવોર્ડ વિજેતા
શ્રેણી:૧૯૦૦માં જન્મ
ટ્રાન્સજેન્ડર વ્યક્તિઓ (અધિકારોનું રક્ષણ) બિલ, 2017

ટ્રાન્સજેન્ડર વ્યક્તિઓ (અધિકારોનું રક્ષણ) બિલ, 2017 ટ્રાન્સજેન્ડર અધિકારોને માન્યતા આપવા માટે પાકિસ્તાનના સેનેટ દ્વારા પસાર કરાયેલ એક બિલ હતો, હવે તેઓ ટ્રાન્સજેન્ડર તરીકે સરકારી ઑફિસો સાથે નોંધણી કરાવી શકે છે.

## References
કાલાવડ (વિધાન સભા બેઠક)

**કાલાવડ (વિધાન સભા બેઠક)** ભારત દેશના ગુજરાત રાજ્યમાં આવેલ ૧૮૨ વિધાનસભા બેઠકો પૈકીની એક બેઠક છે. આ બેઠક જામનગર અને રાજકોટ જિલ્લાઓમાં આવેલ છે. આ બેઠક અનુસૂચિત જાતિના સભ્ય માટે અનામત છે.

## વિભાગોની સૂચિ 
આ વિધાનસભા બેઠકમાં નીચેના વિભાગોનો સમાવેશ થાય છે:

૧. કાલાવડ તાલુકો

૨. જોડિયા તાલુકાનાં ગામ: રણજીતપર, ઉંટબેટ-શામપુર, ઝિંઝુડા, રાજપર, ફડસર, બેલા, રામપર, કોઠારીયા, અામરણ, ખારચિયા, કેરાલી, ફાટસર, જીવપાર, બાદનપર, ધુડકોટ, મવુગામ, દુધાઈ, માનમોરા, ભીમકટા, જામસર, સંમર, અંબાલા, કોયલી, પડાણા, જિરાગઢ, તારણા, મેઘપર, બાલંભા, કેશીયા, મન્પર, મોરણા, મેઘપર, જસાપાર, બોડકા, પીઠાડ, ગજડી, રસનલ, ટિમ્બડી.

૩. ધ્રોળ તાલુકો: છલ્લા અને ગોલિટા ગામ સિવાય.

૪. પડધરી તાલુકો, રાજકોટ જિલ્લાના ગામ: ખોખરી, જીવાપર.

શ્રેણી:ગુજરાતના વિધાનસભા નિર્વાચનક્ષેત્રો
૧૦૦-બોલ ક્રિકેટ

**૧૦૦-બોલ ક્રિકેટ** એ ઇસીબી દ્વારા વિકસીત કરવામાં આવેલું ક્રિકેટનું નવું સ્વરૂપ છે. ઇસીબી દ્વારા આ પ્રસ્તાવ એપ્રિલ ૧૯, ૨૦૧૮ ના રોજ પ્રથમ-વર્ગની કાઉન્ટીઓ અને એમસીસીના અધ્યક્ષ અને મુખ્ય અધિકારીઓ સમક્ષ રજુ કર્યો હતો, અને આ નવા સ્વરુપને બોર્ડે સર્વસંમતિથી ટેકો આપ્યો છે.

જુલાઇ ૨૦૧૮ માં, ઇંગ્લેન્ડ અને વેલ્સ ક્રિકેટ બોર્ડે ૨૦૨૦ માં શરૂ થનારી તેમની નવી શહેર-આધારિત સ્પર્ધા માટે ટ્રેન્ટ વુડહિલને સલાહકાર તરીકે નિયુક્ત કર્યા હતા.

## પ્રારુપ 
૧૦૦-બોલ ક્રિકેટએ મર્યાદિત ઓવરોના ક્રિકેટનો એક પ્રકાર છે, જેમાં બંન્ને ટીમ પોતપોતાની ઈનિંગ્સમાં ૧૫ પરંપરાગત ૬ બોલની ઓવરો અને એક ૧૦ બોલની ઓવર રમશે. જો કે, આ પ્રકારના પ્રારુપ પર ઘણાબધાં મતભેદો પ્રવર્તે છે. આ પ્રારુપમાં સૂચિત ૧૦ બોલની ઓવર એમસીસીના કાયદાની ક્રમ ૧૭.૧ ની વિરુદ્ધ છે, જે કહે છે ; "બોલની ૬ બોલની એક ઓવરમાં વૈકલ્પિક રીતે પ્રત્યેક છેડે થી બોલિંગ કરવામાં આવશે."

## પ્રતિક્રિયાઓ 
કેટલાક ક્રિકેટ નિષ્ણાતો ઇસીબી દ્વારા સૂચવવામાં આવેલા આ નવા પ્રારુપને બેકાર ગણાવે છે, જ્યારે કેટલાક નિષ્ણાંતો તેજસ્વી નવીનતા તરીકે આ પ્રારુપની પ્રશંસા કરી રહ્યાં છે.

શ્રેણી:ક્રિકેટ
ડોરેમોન

**ડોરેમોન** (જાપાનીઝ: *ド ラ え も ん*) એ જાપાની માંગા શ્રેણી છે, જે ફુજિકો એફ. ફુજિઓ દ્વારા લખાયેલી અને ચિત્રીત છે. ડોરેમોન શ્રેણીને એક સફળ એનિમી શ્રેણી અને મીડિયા ફ્રેન્ચાઇઝી તરિકે સ્વીકારવામાં આવી છે. આ વાર્તા ડોરેમોન નામની રોબોટિક બિલાડીની આસપાસ ફરે છે, જે ૨૨મી સદીમાંથી નોબિતા નોબી નામના છોકરાની મદદ કરવા માટે સમયમાં પાછળ ૨૧મી સદીમાં સમયની મુસાફરી કરીને આવે છે.

ડોરેમોન માંગા શ્રેણીને પ્રથમ વખત ડિસેમ્બર ૧૯૬૯માં છ અલગ-અલગ મેગેઝિનોમાં પ્રસિદ્ધ કરવામાં આવી હતી. મુળ શ્રેણીમાં કુલ ૧,૩૪૫ વાર્તાઓની રચના કરવામાં આવી હતી, જે શોગાકુકને પ્રસિદ્ધ કરી હતી. ડોરેમોન એ વિશ્વની એવી એકમાત્ર સૌથી વધુ વેચાયેલી માંગા શ્રેણી છે કે જેની ૧૦૦ મિલિયન થી વધુ નકલો ૨૦૧૫માં વેચાઈ હોઈ.

માર્ચ ૨૦૦૮માં જાપાનના વિદેશ મંત્રાલયે ડોરેમોનને જાપાનો પ્રથમ "એનિમી એમ્બ્રેસેડર" જાહેર કર્યો હતો. ભારતમાં ડોરેમોન શ્રેણીને હિંદી, તેલુગુ અને તમિલ ભાષામાં ટેલિકાસ્ટ કરાય છે, ડોરેમોને ૨૦૧૩ અને ૨૦૧૫માં બે વખત બાળકો માટેના શ્રેષ્ઠ કાર્ટુનનો *નિકલોડિયન કિડ્ઝ ચોઈસ એવોર્ડ ઇન્ડિયા* જીત્યો છે. ટાઈમ એશિયા નામની મેગેઝિને ડોરેમોનને 'એશિયન હિરો'નું બિરુદ આપ્યુ હતું.
ભારતીય ફોજદારી કાર્યરીતિ સંહિતા

**ભારતીય ફોજદારી કાર્યરીતિ સંહિતા** એ ભારતમાં ફોજદારી કાર્યવાહીઓ કરવા માટેનો મુખ્ય કાયદો છે. આ કાયદો એપ્રિલ ૧, ૧૯૭૪ના રોજથી ભારતમાં અમલમાં છે. તે ગુનાની તપાસ, શંકાસ્પદ ગુનેગારોની શંકા, પુરાવા સંગ્રહ, અપરાધના નિર્ધારણ અથવા આરોપી વ્યક્તિની નિર્દોષતા અને ગુનેગારની સજા નક્કી કરવા માટે મશીનરી પ્રદાન કરે છે. વધુમાં, તે જાહેર ઉપદ્રવ, વાંધા રોકવા અને પત્ની, બાળક અને માતાપિતાના ભરણ-પોષણ સાથે પણ સંબંધિત છે.

વર્તમાનમાં, આકાયદામાં ૩૭ પ્રકરણ, ૨ સૂચિઓ, ૫૬ નમુનાઓ અને **૪૮૪** કલમો છે.
સચિન પાયલોટ

**સચિન રાજેશ પાયલોટ** (જન્મ ૭ સપ્ટેમ્બર ૧૯૭૭) રાજસ્થાનના ૫મા નાયબ મુખ્ય મંત્રી અને રાજસ્થાન પ્રદેશ કોંગ્રેસ સમિતિના પ્રમુખ છે. તેઓ ભારતીય સંસદની ૧૫ મી લોકસભા, અજમેરના સાંસદ સભ્ય હતા. વર્ષ ૨૦૧૨ માં તેમણે કોર્પોરેટ અફૈર્સ (સંયુક્ત કામગીરી) બાબતોના ભારતીય સરકારના મંત્રી બનાવવામાં આવ્યા હતા. તેઓ ભારતીય સંસદની ૧૪ મી લોકસભા, દૌસાના પણ સાંસદ સભ્ય રહ્યા હતા.

## સંદર્ભ 
શ્રેણી:રાજકારણી
શ્રેણી:૧૯૭૭માં જન્મ
સોફિસ્ટો

**સોફિસ્ટો** અથવા **સોફિસ્ટ-ચિન્તકો** (English: Sophists) પ્રાચીન ગ્રીસમાં વ્યાકરણ, વાગ્મિતા તેમજ કાયદાશાસ્ત્રના ક્ષેત્રે શિક્ષણ આપનારા તદવિદો હતા. સોક્રેટિસ પૂર્વેના જે શિક્ષકો યુવાન ઍથેન્સવાસીઓને દલીલ કરવાની કળા, પ્રભાવક રીતે બોલવાની કળા (rhetoric) ફી લઈને, કોઈ સંસ્થા સ્થાપ્યા વગર, જુદે જુદે સ્થળે શીખવતા, તેમને 'સોફિસ્ટ-ચિન્તકો' તરીકે ઓળખવામાં આવતા હતા. સોફિસ્ટ-ચિન્તકોએ તત્ત્વજ્ઞાનનો કોઈ સંપ્રદાય સ્થાપ્યો નથી; તેમ છતાં આ ચિન્તકોની એક મહત્ત્વની સમાન માન્યતા એ હતી કે સત્યના કે નૈતિકતાનાં કોઈ સર્વદેશી અફર અને વસ્તુલક્ષી ધોરણો હોતા જ નથી. જ્ઞાન અને નૈતિકતા તદ્દન વ્યક્તિસાપેક્ષ (relative) છે. જેને જે સાચું લાગે તે તેને માટે સાચું છે; જેને જે આદર્શરૂપ લાગે તે તેને માટે ઉચિત છે. જ્ઞાન કે સદાચારનાં સર્વમાન્ય કોઈ ધોરણો જ નથી; જેમાં માનવું હોય તેમાં વ્યક્તિ માની શકે છે - એવો મત આ ચિન્તકો ધરાવતા હતા. પ્રોટાગોરાસ, ગૉર્જિયાસ વગેરે પ્રસિદ્ધ ગ્રીક સોફિસ્ટ-ચિન્તકો હતા.

સોફિસ્ટ-ચિન્તકો વિદ્યાર્થીઓને વકૃત્વકળામાં પારંગત બનાવવાનું કામ કરતા. તેઓ વિદ્યાર્થીઓને દલીલોની વિવિધ યુક્તિઓ શીખવતા, તેમજ નબળી દલીલને કેવી રીતે સબળ બનાવીને મૂકવી તેની યુક્તિઓ તેઓ સમજાવતા હતા. સોક્રેટિસ, પ્લેટો અને એરિસ્ટોટલે તેમના સાપેક્ષવાદનો અને તેમની મત-સ્થાપન માટેની શબ્દછળ અને વાક્યછળ વાળી રીતોનો અસ્વીકાર કર્યો હતો.

## સંદર્ભો
શ્રેણી:તત્ત્વજ્ઞાન
લેલેટી ખુમાલો

**લેલેટી ખુમાલો** (જન્મ ૧૯૭૦) એક દક્ષિણ આફ્રિકી અભિનેત્રી છે જે ફિલમ અને રંગમંચ નાટ્ક "સારાફીના"માં તેની ભૂમિકા માટે જાણીતી છે. એણે "હોટલ રુઆંડા". "ઇઅસ્ટરડે" અને "ઇન્વિક્તુસ" જેવી ફિલમોમાં ભૂમિકાઓ ભજવી હતી. હવે એ રોજિંદા ટેલિવિઝન નાટક "ઇમ્બેઊ: ધ સીડ"માં "મા ઝુલૂ"ની ભૂમિકા ભજવી રહી છે.

## શરૂઆતનું જીવન 
લેલેટી ખુમાલોનો જન્મ ઉત્તરી ડરબનના કુઆમાશુ ટાઉનશિપ ખાતે થયો હતો. નાની ઉમરમાંથી જ અભિનય અને રંગમંચ કળાઓ પ્રત્યે એણે રુચિ ધરાવી હતી.

## ફિલમી સફર 
* ઉઝાલો (2015 -2018) 
* *વિની મંડેલા* (2011)
* *આફ્રિકા સંયુક્ત (*2010) ન્ડેબેલે બહેન તરીકે
* ઇન્વિક્તુસ (2009)
* ફેથ્સ કોરનર (2005)
* *હોટલ સુઆંડા* (2004)
* ઇઅસ્ટરડે (2004)
* *ક્રાઈ, ધ બીલવડ કંટ્રી* (1995)
* સારાફીના!!(1992)
* વોઈસઝ ઑફ સારાફીના*! (1988)*
* ઇંબેઊ: ધ સીડ (2018)

## સંદર્ભ 
શ્રેણી:૧૯૭૦માં જન્મ
શ્રેણી:જીવિત લોકો
પિશાચ

હિંદુ પૌરાણિક કથાઓ અનુસાર **પિશાચ** () માંસ ખાનાર રાક્ષસો છે. તેમની ઉત્પતિ અસ્પષ્ટ છે, જોકે કેટલાક માને છે કે તેઓનું સર્જન બ્રહ્મા એ કર્યુ છે, તો અન્ય કેટલીક દંતકથાઓમાં તેમને ક્રોધ ના સંતાનો કહેવામાં આવ્યા છે. તેમની રચના લાલા ભિનાશ પડતી આંખો સાથે ઘેરા રંગની વર્ણવવામાં આવી છે. માનવામાં આવે છે કે તેઓને પોતાની એક ભાષા છે, જે પિશાચી નામે ઓળખાય છે.

એક દંતકથા મુજબ, તેઓ પ્રજાપતિ દક્ષની પુત્રીઓ પૈકીની એક ક્રોધાવાસાના પુત્રો છે. ૭મી સદીના *નિલામત પુરાણ*માં જણાવ્યા મુજબ મોટેભાગે પિશાચો કાશ્મીર ખીણમાં વસવાટ કરે છે.

પાણીનીએ તેમના ગ્રંથ *અષ્ટાધ્યાય* માં પિશાચો ને એક યોદ્ધા જાતિ તરીકે વર્ણવી છે. *મહાભારત* મુજબ પિશાચોને ઉત્તરપશ્ચિમી ભારતમાં રહેતા હોવાનું કહેવાયું હતું.

## સંદર્ભો
શ્રેણી:પૌરાણિક પાત્રો
અશોક ગેહલોત

**અશોક ગેહલોત** (જન્મ ૩ મે, ૧૯૫૧) રાજસ્થાન, ભારતના રાજકારણી છે, જે રાજ્યના ૧૫મા મુખ્યમંત્રી તરીકે ૧૯૯૮ પછી ત્રીજી વખત ચૂંટાયા છે. તેઓ ભારતીય રાષ્ટ્રીય કોંગ્રેસ પક્ષના રાષ્ટ્રીય જનરલ સેક્રેટરી અને સંસ્થા અને પ્રશિક્ષણના વડા છે. તેઓએ આ પદ ડિસેમ્બર ૧૯૯૮ થી ૨૦૦૩ અને ૨૦૦૮ થી ૨૦૧૩ અને ફરીથી ૧૭ ડિસેમ્બર ૨૦૧૮થી સંભાળ્યું છે. તેઓ રાજસ્થાનની વિધાનસભામાં જોધપુરના સરદારપુરા વિસ્તારનું પ્રતિનિધિત્વ કરે છે.

## સંદર્ભ 
શ્રેણી:રાજકારણી
શ્રેણી:૧૯૫૧માં જન્મ
શ્રેણી:૧૦મી લોકસભાના સભ્ય
શ્રેણી:જીવિત લોકો
૨૦૧૯ ક્રિકેટ વિશ્વકપ

**૨૦૧૯ ક્રિકેટ વર્લ્ડકપ** એ આઈસીસી દ્વારા આયોજીત થતાં ક્રિકેટ વિશ્વકપની ૧૨મી આવૃત્તિ છે. વિશ્વકપની આ ૧૨મી આવૃતિ ઇંગ્લેંડ અને વૅલ્સ દ્વારા મે ૩૦ થી જુલાઈ ૧૪ ૨૦૧૯ દરમિયાન યોજવામાં આવશે.

શ્રેણી:ક્રિકેટ
ઙુલત્રુમ

**ઙુલત્રુમ** (དངུལ་ཀྲམ) એ ભૂતાનનું આધિકારીક ચલણ છે. ભૂતાનનું શાહી નાણાં આયોગ આ ચલણનું નિયમન કરે છે. ઙુલત્રુમની કિંમત ભારતીય રુપિયા સાથે આંકવામાં આવે છે.

## સંદર્ભ
પ્રયાગરાજ

**પ્રયાગરાજ** (જૂનું નામ: **અલ્હાબાદ**) ‍ભારત દેશના ઉત્તર ભાગમાં આવેલા ઉત્તર પ્રદેશ રાજ્યના પ્રયાગરાજ જિલ્લાનું મુખ્ય મથક છે.

પૂર્વી ઉત્તર પ્રદેશમાં ગંગા નદીના કિનારે વસેલું પ્રયાગરાજ ભારત દેશનું પવિત્ર અને લોકપ્રિય તીર્થ સ્થળ છે. ઉત્તર પ્રદેશ રાજ્યના આ ઐતિહાસિક નગરનું પ્રશાસનિક, શૈક્ષેણીક, ધાર્મિક તેમ જ સાંસ્કૃતિક દૃષ્ટિએ અગ્રણી સ્થાન છે. આ નગરનો ઉલ્લેખ ભારતના પુરાણા ધાર્મિક ગ્રંથોમાં મળે છે. વેદ, પુરાણ, રામાયણ અને મહાભારતમાં આ સ્થળને **પ્રયાગ** કહેવામાં આવ્યું છે. ગંગા, યમુના અને સરસ્વતી નદીઓનો અહીં સંગમ (ત્રિવેણી સંગમ) થાય છે, આ કારણે હિંદુઓ માટે આ શહેરનું વિશેષ મહત્વ છે. હિંદુઓની જુની પરંપરા અનુસાર દર ૧૨ વર્ષે અહીં કુંભ મેળાનું આયોજન કરવામાં આવે છે.

## સંદર્ભ 
## બાહ્ય કડીઓ 
* 

શ્રેણી:ઉત્તર પ્રદેશનાં શહેરો
શ્રેણી:યાત્રાધામ
તમસા

**તમસા નદી** જે **તોન્સ નદી** તરીકે પણ ઓળખાય છે, ગંગા નદીની સહાયક નદી છે, જે મધ્ય પ્રદેશ અને ઉત્તર પ્રદેશમાંથી વહે છે. આ નદી કુલ  સ્ત્રાવક્ષેત્ર ધરાવે છે.

તમસા નદી પાસે વાલ્મીકિ ઋષિનો આશ્રમ હતો અને પ્રથમ રામે પોતાના વનવાસનો પ્રથમ દિવસ અને ત્યાર પછી સીતાએ વનવાસનો સમય અહીં પ્રસાર કર્યો હતો. વાલ્મીકિ આશ્રમમાં લવ અને કુશે પોતાનો અભ્યાસ કર્યો હતો અને શસ્ત્રવિદ્યાની તાલીમ મેળવી હતી.

## સંદર્ભ 
શ્રેણી:ભારતની નદીઓ
કોચી

**કોચી** અન્ય જાણીતા નામે **કોચીન** એ ભારતના દક્ષિણ-પશ્ચિમ કિનારે આવેલું એક મુખ્ય બંદર-શહેર છે જે લક્ષદ્વિપ સમુદ્રની સીમા પર છે. તે કેરળ રાજ્યમાં એર્નાકુલમ જિલ્લામાં આવેલું છે અને તેને ઘણી વખત **એર્નાકુલમ** તરીકે પણ ઓળખવામાં આવે છે. કોચી, કેરળનો સૌથી મોટો અને સૌથી વધુ વસ્તી ધરાવતો મહાનગરીય વિસ્તાર છે. શહેરનું સંચાલન કોચી મહાનગરપાલિકા કરે છે, જેનું નિર્માણ વર્ષ ૧૯૬૭માં કરવામાં આવ્યું હતું અને શહેરના વિકાસની દેખરેખ કરતી વૈધાનિક સંસ્થાઓ *ગ્રેટર કોચિન ડેવલપમેન્ટ ઓથોરિટી* અને *ગોશ્રી આઇલેન્ડ ડેવલપમેન્ટ ઓથોરિટી* છે.
14 મી સદીથી ભારતના પશ્ચિમ કિનારે કોચિ એ એક મહત્વપૂર્ણ મસાલા વેપાર કેન્દ્ર હતું, અને પૂર્વ-ઇસ્લામિક યુગના આરબ વેપારીઓ સાથે વેપાર નેટવર્ક જાળવી રાખ્યો હતો. 1503 માં પોર્ટુગીઝો દ્વારા કબજો મેળવ્યો, કોચિ કોલોનિયલ ભારતના યુરોપિયન વસાહતોમાંનો પ્રથમ હતો. 1530 સુધી તે પોર્ટુગીઝ ભારતની મુખ્ય બેઠક રહ્યું, જ્યારે ગોવાના બદલે તેને પસંદ કરવામાં આવ્યું. ત્યારબાદ શહેરને ડચ અને બ્રિટિશ લોકોએ કબજે કર્યું હતું, જેમાં કોચિનનું રાજ્ય રજવાડું બન્યું હતું. કેરળમાં આંતરરાષ્ટ્રીય અને સ્થાનિક પ્રવાસી આગમનની કુલ સંખ્યામાં કોચી પ્રથમ સ્થાને છે.  આઉટલુક ટ્રાવેલર મેગેઝિનની વતી નિલ્સન કંપની દ્વારા હાથ ધરાયેલા એક સર્વે પ્રમાણે શહેરને ભારતનો છઠ્ઠો શ્રેષ્ઠ પ્રવાસન સ્થળ માનવામાં આવે છે.  મેકીન્સે ગ્લોબલ ઇન્સ્ટિટ્યુટ દ્વારા કરવામાં આવેલા એક 2011 ના અભ્યાસમાં, વર્ષ 2025 સુધીમાં વૈશ્વિક સ્તરે 40% વૈશ્વિક જીડીપીનું યોગદાન આપનાર, 440 વૈશ્વિક શહેરોમાં કોચી 28 ભારતીય શહેરોમાંનું એક હતું. જુલાઇ 2018 માં, વૈશ્વિક પ્રોફેશનલ સર્વિસિસ કંપની જેએલએલ દ્વારા કોચીને ભારતની સૌથી ઉભરતી ભવિષ્યની મેગાસીટી તરીકે સ્થાન આપવામાં આવ્યું હતું.
## સંદર્ભ 
શ્રેણી:ભારતનાં શહેરો
શ્રેણી:કેરળ
હરિપુરા અરોડા

**હરિપુરા (અરોડા)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા અને અરવલ્લી પર્વતમાળાના દક્ષિણ ભાગમાં આવેલા ઇડર તાલુકાનું એક ગામ છે. હરિપુરા (અરોડા) ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી, દૂધની ડેરી તેમ જ મિનરલ વોટર પ્લાન્ટ જેવી સવલતો પ્રાપ્ય થયેલી છે.

## ભૂગોળ 
હરિપુરા (અરોડા) ગામની આજુબાજુ અરોડા, જાદર, લાલપુર, કિશોરગઢ, દાવડ, સાતોલ વગેરે ગામો આવેલાં છે.

## ધાર્મિક સ્થળો 
ગામમાં મસ્જિદ આવેલી છે. આ ઉપરાત ગામમાં મોહરમ તેમજ અન્ય તહેવાર મનાવવા માટે ઈમામવાડો પણ આવેલો છે. ગામમાં થોડા હિંદુ મંદિરો પણ આવેલા છે.

શ્રેણી:ઇડર તાલુકો
લજામણી

**લજામણી** (અંગ્રેજી: Mimosa pudica) એ એક શરમાળ છોડ છે, આ છોડને અડકવાથી તેના પાન કરમાઇ જાય છે. એટલે આ છોડ *રીસામણી* તરીકે પણ ઓળખાય છે. આ છોડ ભાગ્યે જ ક્યાંક જોવા મળે છે.

લજામણી (રિસામણી) દ્વિદરી વર્ગમાં આવેલા ફેબીસી કુળના માઈમોઝોઈડી ઉપકુળની એક વનસ્પતિ છે. તેનું વૈજ્ઞાનિક નામ Mimosa Pudica Linn. છે. આ છોડ 50 સેમી થી 90 સેમી ઊંચી થાય છે. તે ઉષ્ણકટિબંધીય અમેરિકાની મુલનિવાસી વનસ્પતિ છે અને ભારતના ઉષ્ણ અને ઉપોષ્ણ પ્રદેશમાં લગભગ બધે જ તેનું પ્રાકૃતિકરણ છે. તેનાં પાંદડા ગુલાબી રંગના, ગોળાકાર કક્ષિય મુંડક (head) સ્વરૂપે ગોઠવાયેલા હોય છે. આબોહવા હૂંફાળી અને ભેજયુક્ત હોય તેવી પડતર જમીનમાં તે પુષ્કળ પ્રમાણમાં ઉગે છે.

ચિત્ર:Lajamani.jpg|લજામણીનો છોડ
ચિત્ર:Mimosa pudika flower from Thrissur, Kerala, India.JPG|થિસ્સુર, કેરળ, ભારતમાં લજામણીનું ફૂલ
ચિત્ર:Mimosa pudica (Mimose).JPG|ફૂલ
ચિત્ર:Mimosa Pudica.gif|અંદરની બાજુએ વળી જતા લજામણીના પાન
ચિત્ર:Mimosa pudica MHNT.BOT.2004.0.0.495.jpg|બીજ
ચિત્ર:Mimosa pudica seed pods.jpg|પુખ્ત લજામણી બીજના ગોળા સાથે
ચિત્ર:Whole plant Mimosa pudica.jpg|લજામણીનો છોડ કાંટાવાળી ડાળીઓ ધરાવે છે

## સંદર્ભ 
## બાહ્ય કડીઓ
* 

શ્રેણી:છોડ
સરોજિની નાયડુ

**સરોજિની નાયડુ** અંગ્રેજી ભાષાના ભારતીય કવિયત્રી, સ્વાતંત્ર્યસેનાની અને પ્રથમ મહિલા રાજ્યપાલ હતા. સ્વરમીઠાશને કારણે લોકો તેમને 'હિંદની બુલબુલ' કહેતા હતા. ભારત સરકારે ૧૩ ફેબ્રુઆરી ૧૯૬૪ ના રોજ તેમની સ્મૃતિમાં ૧૫ પૈસાની ટપાલ ટિકિટ બહાર પડી હતી.

## બાળપણ
સરોજિની નાયડુનો જન્મ ૧૩ ફેબ્રુઆરી ૧૮૭૯ના રોજ હૈદરાબાદના બ્રાહ્મણ કુટુંબમાં થયો હતો. તેમના પિતાનું નામ અઘોરીનાથ ચટ્ટોપાધ્યાય હતું, જેઓ વિદ્વાન, વૈજ્ઞાનિક, તત્ત્વજ્ઞ, સમાજસુધારક અને કેળવણીકાર હતા. સરોજિનીના માતાનું નામ વરદાસુંદરીદેવી હતું, જેઓ કવિયત્રિ હતા. તેમનો ઉછેર નાત-જાતનો ભેદભાવથી પર રાખી કરવામાં આવ્યો હતો. તેમને હિન્દુ કે બ્રાહ્મણના બદલે એક ભારતીય તરીકે ઉછેરવામાં આવ્યા હતા.

## શિક્ષણ
સરોજિની નાયડુ ૧૨ વર્ષની ઉમરે મેટ્રિકની પરીક્ષા પાસ કરીને મદ્રાસમાં પ્રથમ નંબરે ઉત્તીર્ણ થયા હતા. ત્યારબાદ ૧૮૯૫માં તેઓ ઈંગ્લેન્ડ ગયા જ્યાં લંડનની કિંગ્ઝ કોલેજ અને કેમ્બ્રિજની ગિરટન કોલેજમાં વિદ્યાભ્યાસ કર્યો. આ સમય દરમિયાન તેઓ વિખ્યાત સાહિત્યકાર એડમંડ ગોસ અને આર્થર સાયમન્સના સંપર્કમાં આવ્યા હતા.

## રાજનીતિક જીવન
સરોજિની નાયડુ ઇ.સ ૧૯૧૭માં રાજકારણમાં સક્રિય બન્યા અને કાવ્યલેખનને પૂર્ણ કર્યું. ભારતીય રાષ્ટ્રીય કોંગ્રેસ અધિવેશન ૧૯૦૬માં તેમણે આપેલા વક્તવ્યથી ગોપાલ કૃષ્ણ ગોખલે પ્રભાવિત થયા અને તેમને માતૃભૂમિની સેવા કરવા માટે આગ્રહ કર્યો. તેમણે સ્ત્રીઓને આગળ લાવવા કેટકેટલીય ચળવળો ચલાવી હતી. ઇ.સ. ૧૯૦૮માં મદ્રાસમાં મળેલા વિધવાપુનલગ્ન માટેના અધિવેશનમાં તેમણે સ્ત્રીઓને જાગૃત કરવા અથાગ પરિશ્રમ કર્યો હતો. તેમણે પ્લેગના રોગચાળા દરમિયાન આપેલી સેવાઓને ધ્યનમાં રાખીને તેમણે હૈદરાબાદમાં “કૈસરે હિંદ”નો સુવર્ણચંદ્રક આપવામાં આવ્યો હતો. જે તેમણે સત્તાના જુલ્મ વિરુદ્ધમાં પરત કર્યો હતો. તેઓ હમેશા હિન્દુ મુસ્લિમની એકતા માટે કાર્ય  કરતાં હતા.

## સાહિત્યિક જીવન 
એમનો પ્રથમ કાવ્યસંગ્રહ *હીરાની ઉંબર* ઇ.સ. ૧૯૦૫માં બહાર પડ્યો. પછી ૧૯૧૪માં ગાંધીજીને મળ્યા અને તેમના જીવનમાં પરીવર્તન આવ્યું અને તેઓ સ્ત્રીસેવા, સમાજસેવા અને સત્યાગ્રહની લડતમાં ગળાબૂડ ડૂબી ગયા. ઘરાસણામાં લાઠીમાર વખતે મોખરે હતા, અને ૧૯૪૨ના હિન્દ છોડો આંદોલનમાં ભાગ લઈ ૨૧ મહિનાની જેલની સજા ભોગવી હતી.આમ ગાંધીજીની એક અનન્ય શિષ્યા તરીકે ૧૯૨૦ થી ૧૯૪૯ સુધી તેમણે કરેલી દેશસેવા અવિસ્મરણીય છે.

સરોજિની નાયડુએ *ધ લેડી ઓફ ડ લેક* શીર્ષક હેઠળ ૧૩૦૦ પંક્તિઓની કવિતા તથા ૨૦૦૦ પંક્તિઓનું નાટક લખ્યું. તેમણે ૧૯૦૫માં *ધ ગોલ્ડન થ્રેશેલ્ડ* અને ૧૯૧૨માં *ધ બર્ડ ઓફ ટાઈમ* અને ૧૯૧૭માં  *ધ બ્રોકન વિંગ* નામના કાવ્યસંગ્રહો પ્રગટ કર્યા.

## અવસાન
૨ માર્ચ ૧૯૪૯માં રાજ્યપાલના હોદ્દા પર હતા તે દરમિયાન તેમનું અવસાન થયું હતું.

## સંદર્ભો
શ્રેણી:કવિ
શ્રેણી:રાજનેતા
શ્રેણી:ભારતીય રાષ્ટ્રીય કોંગ્રેસના પ્રમુખો
શ્રેણી:૧૯૪૯માં મૃત્યુ
માહિષ્મતિ

{
	"type": "FeatureCollection",
	"features": [
		{
			"type": "Feature",
			"properties": { "marker-symbol": "monument", "title": "ઉજ્જયની" },
			"geometry": { "type": "Point", "coordinates": [75.78, 23.18] }
		},
		{
			"type": "Feature",
			"properties": { "marker-symbol": "star", "title": "માહેશ્વર" },
			"geometry": { "type": "Point", "coordinates": [75.583, 22.178] }
		},
		{
			"type": "Feature",
			"properties": { "marker-symbol": "star", "title": "માંધાતા" },
			"geometry": { "type": "Point", "coordinates": [76.152, 22.251] }
		},
		{
			"type": "Feature",
			"properties": { "marker-symbol": "monument", "title": "પ્રતિષ્ઠાન" },
			"geometry": { "type": "Point", "coordinates": [75.39, 19.48] }
		}
	]
}

**માહિષ્મતિ** એ એક પ્રાચીન ભારતીય શહેર હતું. તે વર્તમાન મધ્ય પ્રદેશ રાજ્યમાં નર્મદા નદીના કિનારે સ્થિત હતું, જો કે તેના ચોક્કસ સ્થાન વિશે કોઈ માહિતી ઉપલબ્ધ નથી.

આ શહેરનો ઉલ્લેખ કેટલાક પ્રાચિન હિંદુ ગ્રંથોમાં જોવા મળે છે, 'શ્રી હરીવંશ પુરાણ' તેમાં મુખ્ય છે. આ ગ્રંથોમાં વર્ણવ્યા મુજબ, આ નગર પર હૈહય વંશના શક્તિશાળી રાજા કાર્તવીર્ય અર્જુનનું રાજ હતું. પરમાર વંશના લેખો મુજબ ૧૩મી શતાબ્દી સુધી માહિષ્મતિ નગર અસ્તિત્વ ધરાવતું હતું.

શ્રેણી:ઇતિહાસ
વાકાટક વંશ

**વાકાટક** એક દક્ષિણ ભારતીય રાજવંશ હતો. તેમણે માળવા અને ગુજરાતના દક્ષિણી પ્રદેશો પર ૩જી થી ૫મી શતાબ્દી દરમિયાન રાજ કર્યું હતું. તેઓ સાતવાહનો પછીનાં અગત્યના ઉત્તરાધિકારીઓ હતા. તેમની રાજધાની વત્સગુલ્મ હતી. આ વંશનો પહેલો અને સ્થાપક રાજા વિંધ્યશક્તિ હતો. આ રાજાઓ બ્રાહ્મણ હતા. અજંતાની વિશ્વ પ્રસિદ્ધ ગુફાઓ આ વંશના શાસન દરમિયાન જ નિર્માણ પામી હતી.

શ્રેણી:ઇતિહાસ

શ્રેણી:ભારતના રાજવંશ
ચાલુક્ય વંશ

**ચાલુક્ય** પ્રાચિન ભારતનો એક પ્રસિદ્ધ રાજવંશ હતો. તેઓની રાજધાની બાદામી(વાતાપી) હતી. પોતાના શ્રેષ્ઠ સમયે, ૭મી શતાબ્દીમાં, ચાલુક્ય સામ્રાજ્ય વર્તમાનના સંપુર્ણ કર્ણાટક, સંપુર્ણ મહારાષ્ટ્ર, પશ્ચિમી આંધ્ર પ્રદેશ, દક્ષિણી મધ્ય પ્રદેશ અને દક્ષિણી ગુજરાત પર ફેલાયેલું હતું. કર્ણાટકમાં ચાલુક્ય રાજ્યકાળને કર્ણાટકના ઇતિહાસનો સુવર્ણ યુગ માનવામાં આવે છે, તેલુગુ સાહિત્યનો જન્મ પણ ચાલુક્ય કાળમાં જ થયો હતો. ગુજરાત પર પ્રભાવી રાજ્ય ચલાવનાર સોલંકી વંશ પણ ચાલુક્ય વંશનો એક શાખા વંશ હતો.

શ્રેણી:ઇતિહાસ

શ્રેણી:ભારતના રાજવંશ
વિષ્ણુકુંડિન વંશ

**વિષ્ણુકુંડિન** એક પ્રાચિન ભારતીય રાજવંશ હતો, જેનું વર્તમાન ડેક્કન, ઓરિસ્સા અને તેલંગાણાના પ્રદેશો પર નિયંત્રણ હતું. ૫મી થી ૬ઠ્ઠી શતાબ્દી દરમિયાન તેમણે વાકાટક વંશને હટાવી પ્રદેશો કબ્જે કર્યા હતા. ૫મી થી ૬ઠ્ઠી શતાબ્દી દકમિયાનના ડેક્કનના ઇતિહાસમાં આ વંશ અગત્યનું સ્થાન ધરાવે છે. તેઓની રાજધાની નાલગોંડા, ઈલુરુ અને અમરાવતી હતી. વિષ્ણુકુંડિન એ *વિનુકોંડા* માટેનો સંસ્કૃત શબ્દ છે. વિષ્ણુકુંડિનોની રાજભાષા સંસ્કૃત હતી.

શ્રેણી:ઇતિહાસ

શ્રેણી:ભારતના રાજવંશ
ત્રૈકુટક વંશ

**ત્રૈકુટક**, **ત્રિકુટક** અથવા **ત્રિકુટા** એ એક પ્રાચિન ભારતીય રાજવંશ હતો. આ વંશના રાજાઓએ વર્ષ ૩૮૮ થી ૪૫૬ દરમિયાન ઉત્તરી કોંકણ અને દક્ષિણી ગુજરાત ના પશ્ચિમી ઘાટના કેટલાક પ્રદેશો પર શાસન કર્યું હતું. ત્રૈકુટક એ સંસ્કૃત ભાષાનો શબ્દ છે જેનો શાબ્દિક અર્થ *ત્રણ શિખરનો પર્વત* થાય છે. ત્રૈકુટકોનો ઉલ્લેખ મહાકવિ કાલિદાસના નાટક *રઘુવંશ*માં પણ જોવા મળે છે.

ત્રિકુટા સામ્રાજ્ય સામાન્ય રીતે આભીર (આહીર) સામ્રાજ્ય ના રૂપ માં માન્ય છે તથા ઇતિહાસ માં ત્રિકુટા આહીર સામ્રાજ્ય નામ થી જણાય છે.  વૈષ્ણવ ત્રિકુટા આહીર હૈહેય શાખા ના યાદવ માનવામાં આવ્યા છે. દહરસેન એ અશ્વમેઘ યજ્ઞ પણ કર્યો હતો. એમના નિમ્ન પ્રમુખ શાસક થયા-
* મહારાજા ઇન્દ્રદત્ત
* મહારાજા દહરસેન
* મહારાજા વ્યાઘ્રસેન

ત્રૈકુટકોના સિક્કાઓ દક્ષિણી ગુજરાત અને દક્ષિણી મહારાષ્ટ્રમાં પશ્ચિમી ઘાટમાં વિવિધ જગ્યાઓએ મળી આવેલાં છે, જેઓનો દેખાવ ક્ષત્રપોના સિક્કાઓ સાથે ઘણી સામ્યતા ધરાવે છે.

અપરાંત અથવા કોંકણનું ત્રૈકુટક શાસન ઇ.સ.૨૪૮ માં શરૂ થાય છે, જે ઈશ્વરસેના શાસનનો બરાબર સમય છે. ત્રૈકુટકોનો પોતાનો ચોક્કસ યુગમાં ગણાય છે, જે ત્રૈકુટક યુગ તરીકે ઓળખાય છે, તે કલચુરી અથવા ચેદી યુગ સાથે ૨૪૯ માં શરૂ થાય છે..

શ્રેણી:ઇતિહાસ

શ્રેણી:ભારતના રાજવંશ
વિદર્ભ

**વિદર્ભ** ભારતના મહારાષ્ટ્ર રાજ્યનો પૂર્વીય પ્રદેશ છે, જેમાં નાગપુર વિભાગ અને અમરાવતી વિભાગનો સમાવેશ થાય છે. અમરાવતી વિભાગનું ભૂતપૂર્વ નામ બેરાર (મરાઠીમાં વર્હદ) છે. તે મહારાષ્ટ્ર રાજ્યના કુલ વિસ્તારનો ૩૧.૬૦% હિસ્સો ધરાવે છે અને મહારાષ્ટ્રની કુલ વસ્તીના ૨૧.૩૦% આ પ્રદેશમાં વસે છે. વિદર્ભની ઉત્તરમાં મધ્ય પ્રદેશ રાજ્ય, પૂર્વમાં છત્તીસગઢ, દક્ષિણમાં તેલંગાણા અને પશ્ચિમમાં મહારાષ્ટ્રના મરાઠવાડા અને ખાંડેશ પ્રદેશ આવેલા છે. મધ્ય ભારતમાં સ્થિત, વિદર્ભના બાકીના મહારાષ્ટ્રથી સમૃદ્ધ સાંસ્કૃતિક અને ઐતિહાસિક પૃષ્ઠભૂમિ ધરાવે છે. વિદર્ભનું સૌથી મોટો શહેર નાગપુર અને પછી અમરાવતી છે. મોટાભાગના વિદર્ભિયન લોકો મરાઠી ભાષાની વરહાડી અને ઝાદી બોલી બોલે છે.
અમરાવતી (આંધ્ર પ્રદેશ)

**અમરાવતી** એ ભારતના આંધ્ર પ્રદેશ રાજ્યની રાજધાની છે. આ સુનિયોજીત શહેર કૃષ્ણા નદીના દક્ષિણ કિનારે વસેલું છે. આ શહેર આંધ્રપ્રદેશ રાજધાની ક્ષેત્રની અંદર આવેલું છે, જે ૨૧૭ ચો.કિ.મી.ના વિસ્તારમાં રિવરફ્રન્ટ પર બાંધવામાં આવ્યું છે, જેમાં ૫૧% ગ્રીન સ્પેસ અને ૧૦% જળાશયો છે. શહેરના નામનો "અમરાવતી" શબ્દ ઐતિહાસિક અમરાવતી મંદિર નગર, જે સાતવાહન વંશના તેલુગુ શાસકોની પ્રાચીન રાજધાની હતું તેના પરથી રાખવામાં આવ્યું છે. ઓક્ટોબર ૨૨, ૨૦૧૫ના રોજ શહેરના નિર્માણનો શિલાન્યાસ વડાપ્રધાન નરેન્દ્ર મોદી દ્વારા ઉદ્દંડરાયુનિપાલિમ વિસ્તારમાં કરાયો હતો.

ઑક્ટોબર ૨૦૧૬ સુધીમાં, આંધ્રપ્રદેશ રાજ્ય સરકારના મોટાભાગના વિભાગો અને અધિકારીઓ હવે અમરાવતીના વેલાગપુડી વિસ્તારમાં સ્થિત કાર્યાલયમાં કાર્યરત છે, હૈદરાબાદમાં ફક્ત માળખાગત સ્ટાફ જ બાકી છે. એપ્રિલ ૨૦૧૬ થી, આંધ્રપ્રદેશના મુખ્યમંત્રી કાર્યાલયે વેલાગપુડીથી તેનું કાર્ય શરૂ કર્યું. આંધ્ર પ્રદેશ વિધાનસભા માર્ચ ૨૦૧૭ સુધી હૈદરાબાદમાં રહી હતી, ત્યારબાદ તે વેલાગપુડીમાં નવી બાંધેલી વિધાનસભાની ઇમારતોમાં સ્થાનાંતરિત થઈ.
એન્ટિકેટો

**એન્ટિકેટો** () જુલિયસ સીઝર દ્વારા લખાયેલું એક ઉગ્ર લખાણ () હતું, જે સિસેરોની પત્રિકાઓનો વિરોધ કરતું હતું. તેનું મુખ્ય લખાણ ખોવાઈ ગયું છે અને હવે માત્ર ટુકડાઓ જ ઉપલબ્ધ છે.
જર્મન કામદારોનો રાષ્ટ્રીય સમાજવાદી પક્ષ

**જર્મન કામદારોનો રાષ્ટ્રીય સમાજવાદી પક્ષ** પ્રચલિત ટૂંકા નામે **નાઝી પક્ષ** એ જર્મનીનો જમણેરી રાજકીય પક્ષ હતો જે ૧૯૨૦ થી ૧૯૪૫ની વચ્ચે સક્રિય હતો, આ પક્ષે નાઝીવાદની વિચારધારાને ટેકો આપ્યો હતો અને તેનું સમર્થન કર્યું હતું. તેનો પૂર્વગામી પક્ષ, *જર્મન કામદારોનો પક્ષ* હતો, જે ૧૯૧૯ થી ૧૯૨૦ સુધી અસ્તિત્વમાં હતો.

નાઝી પક્ષ એ જર્મન રાષ્ટ્રવાદી, જાતિવાદી અને લોકશાહી ફ્રીકોર્પ્સની અર્ધલશ્કરી સંસ્કૃતિમાંથી ઉભરી આવ્યો હતો. જેઓ પ્રથમ વિશ્વ યુદ્ધમાં જર્મની વતી અને પછી સામ્યવાદી બળવા સામે લડ્યા હતા. નાઝી પક્ષની સ્થાપના જર્મન કામદારોને સામ્યવાદ અને વલ્લિસ્શ રાષ્ટ્રવાદથી દૂર ખેંચી લેવાના સાધન તરીકે કરવામાં આવી હતી. શરૂઆતમાં, નાઝી રાજકીય વ્યૂહરચના એ એન્ટિ-બીગ બિઝનેસ, એન્ટિ-બુર્જિયો અને એન્ટિ-કેપિટલિસ્ટ રેટરિક પર ધ્યાન કેન્દ્રિત કર્યું હતું, જોકે ઔદ્યોગિક સંસ્થાઓના સમર્થનને મેળવવા માટે આવા પાસાંને બાદમાં વિકેન્દ્રીત કરવામાં આવ્યા હતા અને ૧૯૩૦ ના દાયકામાં પક્ષનું ધ્યાન સેમિટિક અને માર્ક્સવાદના વિરોધમાં કેન્દ્રીત કરાયું હતું.

## સંદર્ભ 
શ્રેણી:જર્મની
રાજેન્દ્ર ચોલ

**રાજેન્દ્ર ચોલ પ્રથમ** અથવા **રાજેન્દ્ર પ્રથમ** ચોલ સામ્રાજ્યનો રાજા હતો, જે ઇ.સ. ૧૦૧૪માં તેના પિતા રાજરાજ ચોલ પ્રથમ પછી ગાદી પર આવ્યો હતો. તે ભારતના સૌથી મહાન શાસકોમાંનો એક ગણાય છે. તેના શાસન દરમિયાન ચોલ સામ્રાજ્યનો પ્રભાવ ઉત્તર ભારતમાં ગંગાના કિનારાથી હિંદ મહાસાગરથી પાર પશ્ચિમમાં અને દક્ષિણ પૂર્વ એશિયા સુધી વિસ્તરેલો હતો, જે ચોલ સામ્રાજ્યને ભારતના સૌથી મોટા સામ્રાજ્યમાંનું એક બનાવે છે. રાજેન્દ્રએ શ્રીલંકા, માલદીવ્સ પર આક્રમણો કર્યા હતા અને તેણે શ્રીવિજયના મલેશિયા, દક્ષિણ થાઇલેન્ડ અને ઇન્ડોનેશિયાના વિસ્તારો પર આક્રમણો કર્યા હતા. ચોલ સામ્રાજ્ય થાઇલેન્ડ અને કંબોડિયાના ખ્મેર સામ્રાજ્યમાંથી ખંડણી ઉઘરાવતું હતું. તેણે હાલના બંગાળ અને બિહારના ગૌડા રાજ્યના પાલ રાજા મહિપાલને હરાવ્યો હતો અને ગંગઇકોડ ઉપાધી ધારણ કરી હતી. તેણે ગંગઈકોડ ચોલપુરમ નામના નગરની પણ સ્થાપના કરી હતી અને ત્યાં ચોલ ગંગમ નામના એક વિશાળ સરોવરનું નિર્માણ કર્યું હતું.

## સંદર્ભ 
શ્રેણી:ચોલ સામ્રાજ્ય
પ્રથમ વિશ્વ યુદ્ધ

**પ્રથમ વિશ્વ યુદ્ધ** અન્ય જાણીતા નામે **મહાન યુદ્ધ** એ એક વૈશ્વિક યુદ્ધ હતું જેનો ઉદ્ભવ યુરોપમાંથી થયો હતો. આ યુદ્ધ જુલાઇ ૨૮ ૧૯૧૪ થી નવેમ્બર ૧૧ ૧૯૧૮ સુધી ચાલ્યું હતું, તે સમયે આ યુદ્ધને "બધાં યુદ્ધોનો અંત કરનાર યુદ્ધ" કહેવામાં આવતું. આ યુદ્ધમાં ૬૦ મિલિયન યુરોપીયન સહિત કુલ ૭૦ મિલિયન સૈનિકો જોડાયા હતાં જેમણે આ યુદ્ધને વિશ્વના સૌથી ભયંકર યુદ્ધોમાંનુ એક બનાવ્યું હતું. આ યુદ્ધમાં ફ્રાંસ, બ્રિટન અને રશિયાના સાથી રાષ્ટ્ર સમૂહનો વિજય થયો હતો જ્યારે જર્મની, તુર્કી અને તેમના સહયોગી રાષ્ટ્રોનો પરાજય થયો હતો.

શ્રેણી:ઇતિહાસ
પ્રિન્સિપિયા

***ફિલૉસૉફી નેચુરાલિસ્ પ્રિન્સિપિયા મૅથેમૅટિકા*** () એ આઇઝેક ન્યૂટન દ્વારા લિખીત ત્રણ ભાગમાં વિભાજીત ગ્રંથ છે. આ ગ્રંથ સામાન્ય રીતે ***પ્રિન્સિપિયા*** તરીકે જાણીતો છે. આ ગ્રંથ ૧૬૮૭માં પ્રકાશિત થયો હતો. રોજર કૉટ્સ ના સહકારથી તેની બીજી આવૃત્તિ ૧૭૧૩માં પ્રસિદ્ધ થઈ હતી, જ્યારે હેન્રી પેમ્બર્ટના સહયોગથી તૈયાર થયેલી ત્રીજી આવૃત્તિ ૧૭૨૬માં પ્રકાશિત થઈ હતી. અને ત્યાર પછી આ ગ્રંથની અનેક આવૃત્તિઓ અને તે પરના અનેક વિવેચન ગ્રંથો પ્રગટ થયેલા છે. આ ગ્રંથ *મૅથેમૅટિકલ પ્રિન્સિપલ્સ ઑવ્ નેચરલ ફિલૉસૉફી* નામે પણ ઓળખાય છે.

આ ગ્રંથમાં ન્યૂટનના ગતિના નિયમો તરીકે ખ્યાતી પામેલા નિયમો, ન્યૂટનના ગુરુત્વાકર્ષણના નિયમો તેમજ પાર્થિવ અને અવકાશી પદાર્થોની ગતિનું યથોચિત અને ચોક્કસ રીતે વર્ણન યંત્રશાસ્ત્રના આધારે કરવામાં આવેલું છે. આ ગ્રંથના પ્રથમ ભાગમાં ગાણિતીય દ્રષ્ટિકોણથી ગતિશાસ્ત્રનો વિકાસ રજૂ કરવામાં આવ્યો છે. બીજા ભાગમાં અવરોધક માધ્યમોમાં પદાર્થોની ગતિ અંગેનું વિવરણ કરવામાં આવ્યું છે. ત્રીજા ભાગમાં ગતિશાસ્ત્રના ગાણિતીય સિદ્ધાંતોનો ઉપયોગ જ્યોતિષશાસ્ત્ર અને ભૌતિકશાસ્ત્રની સમસ્યાઓ ઉકેલવા માટે કરવામાં આવ્યો છે. બીજા ભાગનો *પ્રિન્સિપિયા* ગ્રંથમાં સમાવેશ કરવાનો વિચાર ન્યૂટનને પાછળથી આવેલો એવું માનવામાં આવે છે.

આ ગ્રંથને કારણે ન્યૂટનની કીર્તિ સર્વત્ર પ્રસરી હતી. પ્રકાશન પછીના લગભગ ૨૦૦ વર્ષ સુધી વિજ્ઞાન-જગતમાં આ ગ્રંથનો રહ્યો હતો. આધુનિક વિજ્ઞાનના વિકાસની શરૂઆત આ ગ્રંથથી જ થઈ ગણાય છે.

## સંદર્ભો
શ્રેણી:ભૌતિકવિજ્ઞાન
શ્રેણી:પુસ્તક
સાતવાહન વંશ

**સાતવાહન** જેઓ પુરાણોમાં **આંધ્રો** તરીકે પણ ઓળખાય છે, તે દખ્ખણ પ્રદેશનો એક પ્રાચીન ભારતીય વંશ હતો. મોટા ભાગના આધુનિક વિદ્વાનો માને છે કે સાતવાહનોનું શાસન પ્રથમ સદી ઇ.સ. પૂર્વમાં શરૂ થયું હતું અને બીજી સદી ઇ.સ. સુધી ચાલ્યું હતું, જોકે કેટલાક લોકોએ તેમના શાસનની શરૂઆત ૩જી સદી ઇ.સ. પૂર્વે થઇ હતી. સાતવાહન સામ્રાજ્યમાં વર્તમાનના તેલંગાણા, આંધ્ર પ્રદેશ અને મહારાષ્ટ્રનો સમાવેશ થાય છે. વિવિધ સમયે, તેમનું શાસન આધુનિક ગુજરાત, મધ્ય પ્રદેશ અને કર્ણાટકના ભાગોમાં પણ વિસ્તૃત થયું હતું. પ્રતિષ્ઠાન (પેઠાણ) અને અમરાવતી (ધરણિકોટા) સહિત આ રાજવંશને જુદા જુદા સમયે વિવિધ રાજધાની શહેરો હતા.

શ્રેણી:ભારતના રાજવંશ
પ્રધાન મંત્રી જન ધન યોજના

thumb|પ્રધાન મંત્રી જન ધન યોજનાનું ઉદ્ઘાટન કરતા નરેન્દ્ર મોદી
**પ્રધાન મંત્રી જન ધન યોજના** (PMJDY) ભારત સરકારની નાણાંકીય યોજના છે, જેનો હેતુ નાણાકીય સેવાઓ જેવીકે બેંક ખાતાઓ, ઉધાર, ચૂકવણીઓ, વીમા અને પેન્શન વગેરેને સામાન્ય લોકો માટે સરળ બનાવવાનો છે. આ નાણાકીય યોજનાની ઝુંબેશ વડાપ્રધાન નરેન્દ્ર મોદી દ્વારા ૧૫ ઓગસ્ટ ૨૦૧૪ના રોજ શરૂ કરાઇ હતી. તેમણે આ જાહેરાત ૧૫ ઓગસ્ટ ૨૦૧૪ના રોજ સ્વતંત્રતા દિવસના તેમના પ્રથમ વક્તવ્ય પર કરી હતી.

આ યોજના નાણા મંત્રાલયના નાણાકીય સેવા વિભાગ વડે ચલાવવામાં આવે છે. આ યોજનાની શરૂઆત ૧.૫ કરોડ નવા બેંક ખાતાઓ ખોલીને થઇ હતી. આ સિદ્ધિને *ગિનિસ બુક ઓફ વર્લ્ડ રેકોર્ડ*માં "ભારત સરકાર દ્વારા નાણાંકીય ઝુંબેશના ભાગરૂપે એક સપ્તાહમાં ‍‍૨૩ થી ૨૯ ઓગસ્ટ ૨૦૧૪ દરમિયાન સૌથી વધુ ૧,૮૦,૯૬,૧૩૦ બેંક ખાતાઓ ખોલવાનો વિક્રમ" તરીકે નોંધવામાં આવી હતી. ૨૭ જૂન ૨૦૧૮ સુધી આ યોજના હેઠળ ૩૧ કરોડ બેંક ખાતાઓ ખોલવામાં આવ્યા હતા અને ₹ ૭૯૨ અબજ (US$ ૧૨ અબજ) બેંકમાં યોજના હેઠળ જમા થયા હતા.

જનધન યોજના હેઠળ 0/- ₹ બેંક ખાતું ખોલી આપવામાં આવે છે. જેની સાથે Rupay card (ATM કમ ડેબિટ કાર્ડ) પણ આપવામાં આવે છે જેની વાર્ષિક ફી 0/- ₹ છે.

## સંદર્ભ 
## બાહ્ય કડીઓ 
* અધિકૃત વેબસાઇટ

શ્રેણી:સરકારી યોજનાઓ
શેખર: એક જીવની

**શેખર: એક જીવની** એ સચ્ચિદાનંદ હીરાનંદ વાત્સ્યાયન 'અજ્ઞેય' દ્વારા લિખિત હિંદી સાહિત્યની એક મનોવિશ્લેષણાત્મક નવલકથા છે. બે ભાગમાં વિભાજીત આ નવલકથાનો પ્રથમ ભાગ ઇ.સ. ૧૯૪૦માં અને બીજો ભાગ ઇ.સ. ૧૯૪૪માં પ્રકાશિત થયો હતો. હિન્દી સાહિત્યની સીમાચિહ્નરૂપ ગણાતી આ નવલકથામાં એક વ્યક્તિત્વના નિર્માણની પ્રક્રિયા આલેખવામાં આવી છે. આ નવલકથાને હિન્દી સાહિત્યની પ્રથમ મનોવિષ્લેષ્ણાત્મક નવલકથા ગણવામાં આવે છે.

## પાશ્વભૂમિકા
'શેખર: એક જીવની' હિન્દી નવલકથા સાહિત્યમાં સીમાચિહ્નરૂપ ગણાતી આ નવલકથા જ્યારે પ્રકાશિત થઈ ત્યારે વાચકો, વિવેચકો અને સાહિત્યના ઈતિહાસકારોમાં ખાસ્સો ઊહાપોહ થયો હતો.

નવલકથામાં રહેલી લાગણીઓ તેમનામાં પોતાના ભૂતકાળને ચિત્રવાની ઇચ્છા અને તેમની પ્રેરણાઓનું તપાસ કરવાનું કાર્ય હતું. નવલકથા તેમની બૌધિક અને અધ્યાત્મિક શોધની તીવ્ર ઈચ્છાને આભારી છે.જેમાં તેમની આંતરિક લાગણીઓ અને તેમની વ્યક્તિત્વને આકાર આપતી પ્રેરણા દ્વારા પ્રેરિત છે.

## પૂરક વાચન 
* 

## સંદર્ભ 
## બાહ્ય કડીઓ 
*  (હિન્દી)
*  (હિન્દી)
*  (અંગ્રેજી અનુવાદ)

શ્રેણી:નવલકથા
યંગ ચેન નીંગ

**યંગ ચેન નીંગ** () (જન્મ: ૧ ઑક્ટોબર ૧૯૨૨ - ૧૮ ઑક્ટોબર ૨૦૨૫) ચીની ભૌતિકશાસ્ત્રી છે, જેમને મૂળભૂત કણોને લગતી મહત્વની શોધ ભણી દોરી જનાર સમાનતા (parity)ના સિદ્ધાંતની શોધ કરી હતી. સમાનતાના આ નિયમોના સંશોધન માટે યંગ અને ટી. ડી. લીને ૧૯૫૭ના વર્ષનો ભૌતિકવિજ્ઞાનનો નોબેલ પુરસ્કાર એનાયત થયો હતો.

## જીવન
યંગનો જન્મ ૧ ઑક્ટોબર ૧૯૨૨ના રોજ હોફાઈ, એન્વાઈ, ચીનમાં થયો હતો. તેમણે નૅશનલ સાઉથવેસ્ટ ઍસોસિયેટેડ યુનિવર્સિટી તેમજ ચીનમાં આવેલા કુમિંગ સ્થિત ત્સીંગહુઆ યુનિવર્સિટીમાંથી અભ્યાસ કર્યો હતો. ત્યારબાદ તેઓ યુ.એસ. ગયા અને યુનિવર્સિટી ઑફ શિકાગોમાંથી પરમાણુ-ભૌતિકવિજ્ઞાની ઍડવર્ડ ટેલરના માર્ગદર્શન હેઠળ પીએચ.ડીની ઉપાધી મેળવી. ૧૯૪૯થી પ્રિન્સ્ટન ખાતેની તેઓ ઇન્સ્ટિટ્યૂટ ફૉર એડ્વાન્સ્ડ સ્ટડીમાં જોડાયા. ૧૯૬૫માં તેઓ સ્ટોની બ્રૂક યુનિવર્સિટી (સ્ટૅટ યુનિવર્સિટી ઑફ ન્યૂયોર્ક)માં જોડાયા.

## સંશોધન
સમાનતાના નિયમો મૂળભૂત ભૌતિક સિદ્ધાંતોના નિયમો છે, કે જે કુદરતી સંમિતિ (symmetry) સાથે સંબંધ ધરાવે છે. આ નિયમો ખાસ કરીને મૂળભૂત કણોને લાગુ પડે છે. આ નિયમો મુજબ ઈલેક્ટ્રોન (અથવા બીજો કોઈ મૂળભૂત કણ) એવું કોઈ લક્ષણ ધરાવતો નથી જેથી તેની વામાવર્ત (left-handed) અને દક્ષિણાવર્ત (right-handed) સ્થિતી વચ્ચે કોઈ ભેદ પાડી શકાય. યંગ અને લીએ પ્રયોગોને આધારે તેમજ મૂળભૂત કણોના ક્ષયને લીધે મળતાં પરિણામોને આધારે શોધી કાઢ્યું કે મૂળભૂત અને નિરપેક્ષ ધારી લીધેલા આ સમાનતાને લગતા સંરક્ષણના સિદ્ધાંતનો ભંગ થાય છે.

તેમણે ૧૯૫૬માં નૅશનલ બ્યુરો ઑફ સ્ટાન્ડર્ડ્ઝ ખાતે રેડિયોઍક્ટિવ કોબાલ્ટનો ૦.૦૧ કેલ્વિન સુધીના નિમ્ન તાપમાને પ્રયોગ કર્યો. આટલા નિમ્ન તાપમાને ન્યૂક્લિયસની અસ્તવ્યસ્ત ગતિ રોકી શકાય છે. કોબાલ્ટ ન્યૂક્લિયસને એકરેખ કરવા માટે પ્રબળ ચુંબકિય ક્ષેત્ર લાગાડવામાં આવ્યું, પરિણામે એક છેડે વધુ સંખ્યામાં ઈલેક્ટ્રોન અને બીજે છેડે ઓછી સંખ્યામાં ઈલેક્ટ્રોન છૂટા પડતા દેખાયા. આ પરિણામ સમાનતાના સિદ્ધાંત વિરુદ્ધનું છે. સમાનતાના સિદ્ધાંત પ્રમાણે પ્રત્યક્ષ પદાર્થ અને અરીસામાં તેના પ્રતિબિંબને ભૌતિકશાસ્ત્રના નિયમો એકસરખી રીતે લાગુ પડે છે. પ્રયોગ ઉપરથી જોવા મળે છે કે અરીસામાં મળતાં મેસૉનનાં પ્રતિબિંબ અને મેસોન પોતે જોડકાની જેમ હોય છે અને તે સાથે સાથે વામાવર્ત અને દક્ષિણાવર્ત હોય છે. આ પરિણામ પણ સમાનતાના સિદ્ધાંતથી વિપરીત છે. યંગ અને લીએ બતાવ્યું કે મંદ ન્યૂક્લિયર આંતરક્રિયા દરમિયાન સમાનતાને લગતા સંરક્ષણના સિદ્ધાંતનો ભંગ થાય છે. આ રીતે તેમણે સમાનતાના સંરક્ષણ-સિદ્ધાંતની મર્યાદા છતી કરી અને તેને લીધે ભૌતિકશાસ્ત્રના મહત્ત્વના સંરચના-સંમિતિ સિદ્ધાંતો અને તેમાંથી ઉદભવતા સંરક્ષણના નિયમો સામે મોટો પ્રશ્ન ઊભો થયો.

## સંદર્ભો
શ્રેણી:નોબેલ પારિતોષિક વિજેતાઓ
શ્રેણી:વૈજ્ઞાનિક
શ્રેણી:પરમાણુ ભૌતિકવિજ્ઞાન
શ્રેણી:૧૯૨૨માં જન્મ
સ્ટેચ્યુ ઓફ યુનિટી

**સ્ટેચ્યુ ઓફ યુનિટી** ભારતીય સ્વતંત્રતા ચળવળના નેતા વલ્લભભાઈ પટેલને સમર્પિત ગુજરાત, ભારતમાં આવેલું એક સ્મારક છે. તે સરદાર સરોવર બંધની સામે  દૂર નદીમાં આવેલા સાધુ બેટ પર ભરૂચ નજીક આવેલું છે. આ સ્મારકનો વિસ્તાર ૨૦,૦૦૦ ચોરસ મીટર છે અને તે ૧૨ ચોરસ કિ.મી. વિસ્તારના કૃત્રિમ તળાવ વડે ઘેરાયેલું છે. ૧૮૨ મીટરની ઊંચાઇ, જેમાં ૧૫૭ મીટર પ્રતિમાની અને પૅડસ્ટલની ૨૫ મીટર ઊંચાઈ સામેલ છે, સાથે આ સ્મારક વિશ્વની સૌથી ઊંચી પ્રતિમા છે. 

આ સ્મારકની જાહેરાત ૨૦૧૦માં કરવામાં આવી હતી. ભારત સરકાર દ્વારા આ સ્મારકનો પ્રારંભિક કુલ ખર્ચ  અંદાજવામાં આવ્યો હતો. ઓક્ટોબર ૨૦૧૪માં લાર્સન અને ટુબ્રોએ બાંધકામ, રચના અને જાળવણી માટે સૌથી નીચી રકમનું બિડ કર્યું હતું અને કરાર જીત્યો હતો, જે  હતો. સ્મારકની મૂર્તિની ડિઝાઇન રામ વી. સુથાર દ્વારા કરવામાં આવી હતી. ૩૧ ઓક્ટોબર ૨૦૧૩ના રોજ

## ઇતિહાસ 
thumb|right|આકાશી દેખાવ, ૨૦૧૮.
નરેન્દ્ર મોદીએ ૭ ઓક્ટોબર ૨૦૧૦ના રોજ પ્રેસ કોન્ફરન્સમાં તેમના ગુજરાતના મુખ્યમંત્રી પદના ૧૦મા વર્ષની શરૂઆત પર સ્મારકની જાહેરાત કરી હતી. તે સમયે આ યોજના *ગુજરાતનું દેશને યોગદાન* તરીકે રજૂ કરાયો હતો. *સરદાર વલ્લભભાઈ પટેલ રાષ્ટ્રીય એકતા ટ્રસ્ટ* (SVPRET) ખાસ આ સ્મારક હેતુથી ગુજરાત સરકાર દ્વારા બાંધકામ અને પ્રચાર માટે ડિસેમ્બર ૨૦૧૩માં બનાવવામાં આવ્યું હતું.

સ્મારકના પ્રચાર માટે ગુજરાત સરકાર દ્વારા વિવિધ કાર્યક્રમો યોજવામાં આવ્યા હતા. ખેડૂતોને તેમના વણવપરાયેલ જૂના ખેતીના ઓજારો લોખંડ ભેગું કરવા માટે વિનંતી કરાઇ હતી. ૨૦૧૬ સુધીમાં ૧૩૫ મેટ્રિક ટનનો લોખંડ ભંગાર એકઠો કરાયો હતો, જેમાંથી ૧૦૯ મેટ્રિક ટન સ્મારકના પાયામાં વપરાયો હતો.

## બાંધકામની ખાસીયતો 
thumb|પ્રતિમા, બાંધકામ હેઠળ, જાન્યુઆરી ૨૦૧૮
આ પ્રતિમા ભૂકંપના ઝોન-૩ વિસ્તારમાં બનાવેલી હોવાથી પ્રતિમા ના કદને ધ્યાનમાં રાખીને ભૂકંપ ઝોન-૪ પ્રમાણે ડીઝાઈન-લોડ ગણીને બનાવવામાં આવી છે. ૧૫ માર્ચ ૨૦૨૧ સુધીમાં ૫૦ લાખ પ્રવાસીઓએ સ્મારકની મુલાકાત લીધી હતી. નવેમ્બર ૨૦૨૨ સુધીમાં કુલ પ્રવાસીઓની સંખ્યાએ ૧ કરોડનો આંક વટાવ્યો હતો.

સ્મારક સુધી પહોંચવા માટે વૈકલ્પિક માર્ગ બનાવવાનું આયોજન થઇ રહ્યું છે. કેવડીયાથી બસ સેવા તેમજ સરદાર સરોવર બંધથી જેટ્ટી સેવા તેમજ રોપ-વેનો પ્રસ્તાવ મૂકવામાં આવ્યો છે. સ્મારક દર સોમવારે સમારકામ માટે બંધ રહે છે.

સ્ટેચ્યુ ઓફ યુનિટીના પ્રવાસીઓની સુવિધા માટે કેવડીયા રેલ્વે સ્ટેશનનું નિર્માણ કરવામાં આવ્યું છે, જે ૫ કિમીના અંતરે આવેલું છે.

## છબીઓ 

File:‘Statue of Unity’, on the occasion of the Rashtriya Ekta Diwas, at Kevadiya, in Narmada District of Gujarat on October 31, 2018 (1) (cropped).JPG|૩૧ ઓક્ટોબર ૨૦૧૮ના રોજ સ્ટેચ્યુ ઓફ યુનિટી.
File:Statue from highway.jpg|હાઇવેથી દેખાતું સ્ટેચ્યુ ઓફ યુનિટી.
File:Statue lawns.jpg|ખેતરોમાંથી દેખાતું સ્ટેચ્યુ ઓફ યુનિટી.
File:Statue001.jpg|સ્ટેચ્યુ ઓફ યુનિટી જવાનો માર્ગ.
File:Statue of Unity - View from the other bank of Narmada.jpg|નર્મદા નદીના કાંઠેથી સ્ટેચ્યુ ઓફ યુનિટી.
File:Statue_of_Unity_-_Close_Shot_from_the_other_bank_of_Narmada.jpg|સ્ટેચ્યુ ઓફ યુનિટીનો ઉપલો ભાગ.
File:Statue of Unity Sign Board.jpg|સ્ટેચ્યુ ઓફ યુનિટીનું બોર્ડ.
File:"STATUE OF UNITY"- Kevadia (Gujarat) becomes a "Land of Billion Lights" at night..webm|કેવડિયા રાત્રિના સમયે.

## સંદર્ભ 
## બાહ્ય કડીઓ 
* 
* અધિકૃત વેબસાઇટ

શ્રેણી:સ્મારકો
શ્રેણી:નર્મદા જિલ્લો
રૂપિયા ૨૦૦૦ની ભારતીય ચલણી નોટ

રુપિયા ૨૦૦૦ની નોટ ભારતીય ચલણી નોટ છે. નવેમ્બર ૮ ૨૦૧૬ના રોજ ₹ ૫૦૦ અને ₹ ૧૦૦૦ની બૅન્કનોટોના વિમુદ્રિકરણ પછી નવેમ્બર ૧૦ ૨૦૧૬ થી રિઝર્વ બેંક ઓફ ઇન્ડિયા (આરબીઆઇ) દ્વારા તેને રિલિઝ કરવામાં આવી હતી. આ નોટ નવી ડિઝાઇન સાથે મહાત્મા ગાંધી ન્યુ સિરીઝનો એક ભાગ છે.
જેઠવા

**જેઠવા** એ સૂર્યવંશી રાજપૂતોનો એક શાખા વંશ છે. જેઓ પોતાને મકરધ્વજ ના વંશજો ઓળખાવે છે, જેનો ઉલ્લેખ રામાયણમાં પણ જોવા મળે છે. આ સૂર્યવંશના સૌથી જુના વંશો પૈકીનો એક વંશ છે. પોરબંદર રજવાડું જેઠવા વંશ શાસિત સૌથી મોટું રજવાડું હતું.

## ઉત્પતિ
એવું સૂચવવામાં આવે છે કે સૌરાષ્ટ્ર દ્વીપકલ્પના પૂર્વીય ભાગ પર શાસન કરનાર સૈંધવ વંશને હવે જેઠવા તરીકે ઓળખવામાં આવે છે. એવું પણ સૂચન કરવામાં આવે છે કે જેઠવા શબ્દ કદાચ કદાચ જયદ્રથ કે જે સૈંધવ વંશનું અન્ય નામ હતું, જ્યેષ્ઠ એટલે મોટી શાખા અથવા જ્યેઠુકાથી ઉદ્ભવ્યું હતું, જેના કારણે પ્રદેશને પણ જ્યેઠુકદેશ કહેવામાં આવતો હતો. 

## આરાધના
અન્ય ક્ષત્રિય વંશોની જેમ જેઠવાઓ પણ શાક્ત છે, ગૌતમ ગૌત્ર સાથે સંબંધ ધરાવે છે અને તેઓ કુળદેવી તરીકે વિંધ્યાવસિની દેવીની આરાધના કરે છે. આ સિવાય તેઓ બ્રહ્માણી અને જેઠવા માતા નામના દેવીઓની પણ આરાધના કરે છે.

શ્રેણી:ગુજરાતના રાજપૂત કુળ
રાજકોટ રજવાડું

**રાજકોટ** બ્રિટીશ રાજના સમયગાળા દરમિયાન ભારતના રજવાડાંઓમાંનું એક રજવાડું હતું. બોમ્બે પ્રેસિડેન્સીની પશ્ચિમ કાઠિયાવાડ એજન્સીનું તે ૯ તોપોની સલામી ઝીલતું રાજ્ય હતું.  તેની રાજધાની રાજકોટમાં હતી, જે આજી નદીના કાંઠે સૌરાષ્ટ્રના ઐતિહાસિક હાલાર પ્રદેશમાં સ્થિત છે. વર્તમાનમાં રાજકોટ ગુજરાત રાજ્યનું ચોથું સૌથી મોટું શહેર છે. આ જાડેજા વંશ શાસિત ૬ઠ્ઠું સૌથી મોટું રાજ્ય હતું.

રાજકોટ રજવાડાંની સ્થાપના ઇ.સ.૧૬૨૦માં વિભોજી અજોજી જાડેજાએ કરી હતી, જેઓ નવાનગરના જામ સતાજીના પૌત્ર હતા. તેમની સ્થાપના પહેલાં આ પ્રદેશ સરધાર નામના રજવાડાંનો ભાગ હતો. વર્ષ ૧૯૪૭માં ભારતના બ્રિટન થી આઝાદ થયા બાદ ૧૫ ફેબ્રુઆરી ૧૯૪૮ના રોજ કાઠિયાવાડના જાડેજા રાજ્યોની સાથે રાજકોટે પણ ભારત સંઘ સાથે વિધીવત જોડાણ કર્યું હતું.

શ્રેણી:સૌરાષ્ટ્ર
શ્રેણી:ગુજરાતનાં રજવાડાં